
Cu bucurie duhovnicească, am primit scrisoarea prin care ne vestiți organizarea de către Centrul Eparhial al 
Arhiepiscopiei Timişoarei și Facultatea de Teologie Ortodoxă din Timișoara a Simpozionului „Martiri și mărturisitori ai 
dreptei credințe în anii regimului comunist. 70 de ani de la reînființarea Mitropoliei Banatului” eveniment cu profunde 
semnificaţii istorice și spirituale pentru Biserica lui Hristos din această parte a ţării, prilejuit de proclamarea de 
către Patriarhia Română a anului 2017 drept Anul comemorativ Justinian Patriarhul și al apărătorilor Ortodoxiei în 
timpul comunismului, precum și de împlinirea a 70 de ani de la reînfiinţarea Mitropoliei Banatului (1947) ca eparhie 
ortodoxă românească. 

Mărturisirea dreptei-credinţe are începuturi mult mai vechi în aceste ţinuturi românești ale Mitropoliei Banatului, din 
vremea sfinţilor daco-romani sau străromâni, conform numeroaselor mărturii arheologice paleocreștine de la Morisena- 
Cenad, Timișoara, Orșova ori Tibiscum (Jupa), datând din secolele 2- 4. 

Așezat, în trecut, între Orient și Occident, Banatul a cunoscutvitregiile istoriei, care au creat și Bisericii multe încercări 
şi greutăţi. Ajutată în vremuri tulburi de către ierarhii ortodocşi români din Ţara Românească sau din Transilvania, Biserica 
Ortodoxă Română din Banat a păstrat mereu unitatea de credinţă, de limbă şi de neam cu românii din celelalte provincii. 

Deși, încă din secolul 17, ierarhii acestei eparhii purtau titlul de Mitropolit, precum Sfântul losif cel Nou de la Partoş 
(1656), această eparhie devine oficial Mitropolie abia în secolul 20, mai întâi prin reînființarea Episcopiei Timișoarei, 
prin decret regal, în anul 1939, iar apoi prin ridicarea ei la rangul de Arhiepiscopie (în iunie 1947) și totodată, înființarea 
Mitropoliei Banatului în toamna anului 1947 (prin hotărârea Sfântului Sinod, întărită de Stat în 26 septembrie şi de 
către Patriarh în 15 octombrie), având ca sufragane Arhiepiscopia Timişoarei și Episcopia Caransebeşului. 


" Mesajul Preafericitului Părinte DANIEL, Patriarhul Bisericii Ortodoxe Române, la Simpozionul „Martiri şi mărturisitori ai dreptei credinţe în 
anii regimului comunist. 70 de ani de la reînființarea Mitropoliei Banatului”, organizat de Mitropolia Banatului și Facultatea de Teologie Ortodoxă 
din Timişoara, în perioada 21-22 octombrie 2017. 

Un rol deosebit la înfăptuirea acestui ideal al Ortodoxiei bănăţene, în secolul 20, l-a avut Episcopul mărturisitor 
Vasile Lazarescu, primul Mitropolit al Banatului, de la a cărui întronizare se împlinesc, de asemenea, anul acesta, 70 de 
ani, în ziua de 26 octombrie 2017. 

Acest jubileu al Mitropoliei Banatului coincide în mod semnificativ cu cinstirea memoriei mărturisitorilor şi 
apărătorilor Ortodoxiei în timpul regimului comunist. 

Mitropolitul Vasile Lazarescu, restauratorul Mitropoliei Banatului și ctitorul Catedralei Mitropolitane din Timişoara, 
a păstorit în vremuri deosebit de grele, marcate de încercările regimului comunist de impunere a ideologiei sale atee, 
totalitare. În acele condiţii dramatice, Episcopia Caransebeşului a fost desfiinţată la 14 februarie 1949 şi integrată 
în Arhiepiscopia Timișoarei. Pentru ca Mitropolia să nu rămână cu o singură eparhie sufragană, la 1 aprilie 1949, 
Episcopia Aradului a trecut în jurisdicţia Mitropoliei Banatului. 

Păstorirea Mitropolitului Vasile Lazarescu a fost astfel marcată atât de neajunsurile prilejuite de anii grei de după 
Război, cât și de abuzurile și ingerințele regimului comunist în viaţa Bisericii, care încerca să transforme Biserica 
într-o instituție marginalizată, în acelaşi timp, tolerată și discreditată, cu un rol nesemnificativ în societate. Întrucât 
s-a opus noului regim politic şi s-a făcut,„vinovat” de a fi împărtășit alte valori decât cele ale ateismului materialist, 
Mitropolitul Vasile Lazarescu și-a încetat păstorirea în mod brusc, în anul 1961, prin retragerea sa din funcţie, fiind 
exilat din eparhia sa și având domiciliul forțat, ca și alţi ierarhi, la Mănăstirea ilfoveană Cernica, unde, însingurat și 
întristat, a trecut la Domnul în anul 1969. 

După evenimentele din decembrie 1989, când Biserica a primit din nou libertatea de a se exprima și organiza 
conform vocației sale, Sfântul Sinod al Bisericii Ortodoxe Române a reabilitat memoria Mitropolitului Vasile Lazarescu, 
iar urmașul său în scaun, Mitropolitul Nicolae Corneanu, s-a îngrijit de împlinirea dorinţei sale testamentare, aceea 
de a fi înmormântat în cripta de sub altarul Catedralei mitropolitane din Timișoara, așa cum se cuvenea unui ctitor 
atât de mult nedreptăţit. 

Aniversarea a 70 de ani de la reînfiinţarea Mitropoliei Banatului reprezintă un moment semnificativ în viaţa 
Bisericii noastre întrucât este, pe de o parte, un prilej de omagiere a memoriei ierarhilor mărturisitori, a clericilor 
slujitori ai sfintelor altare și a credincioșilor statornici în dreapta credinţă, care în vremuri grele au păstorit, au susținut 
şi apărat această veche instituţie bisericească, iar, pe de altă parte, este un îndemn de a le urma pilda vieţii lor în 
păstrarea, apărarea și promovarea comorii celei de mare preţ, adică dreapta credinţă și dreapta vieţuire în Hristos. 

Acum, la ceas aniversar, adresăm felicitări și părintești binecuvântări Înaltpreasfinţitului Părinte Mitropolit loan al 
Banatului, colaboratorilor săi de la Centrul eparhial, clerului, monahilor și monahiilor, precum și tuturor credincioșilor 
acestei eparhii! 

Totodată, felicităm și binecuvântăm pe organizatorii Simpozionului și pe toţi cei care participă la acest eveniment. 
Ne rugăm Preasfintei Treimi să le dăruiască tuturor sănătate şi mântuire, pace și bucurie întru mulţi și binecuvântaţi 
ani! 

VIAŢA —- DARUL LUI DUMNEZEU 


TIOAN 
Mitropolitul Banatului 


Viaţa este darul lui Dumnezeu făcut omului 
de la creaţie, Dumnezeu fiind izvorul vieţii. 

Viaţa este un râu ce curge din Dumnezeu. 
Nimeni n-a putut până acum să cuantifice 
valoarea vieţii umane. Unitatea de măsură 
a vieții este iubirea lui Dumnezeu. Cel ce se 
hrănește cu iubire nu va muri. 

Sfântul Apostol Pavel le scrie Corintenilor: 
„Făcutu-s-a omul cel dintâi, Adam, cu suflet 
viu, iar Adam cel de pe urmă, cu duh dătător de 
viaţă” (1 Cor. 15, 45). 

Viaţă în sine are numai Dumnezeu. Fiul lui 
Dumnezeu, prin Întrupare devenit Fiul Omului, 
are viaţă în Sine, căci El este, Viaţa” (loan. 14,6), 
El este Dătător de viaţă, fiind, Începătorulvieţii” 
(Fapte 3, 15). Hristos dă viaţă înviind pe unii 
care muriseră, precum: fiica lui lair, fiul văduvei 
din Nain şi Lazăr. 

Viaţa pământească a omului, trăită în Hristos, 
nu este altceva decât pregătirea și începutul vieții 
de dincolo. Moartea fizică este numai o trecere 
de la viaţa pământească la viaţa de dincolo. 
Viaţa nu poate fi ucisă, ci doar îngrădită uneori. 
Mor oameni, mor copii, dar viaţa nu moare. 

Nu ucide și nu te sinucide, că nu vei putea 
muri. În tine a sădit Dumnezeu sămânţa 
nemuririi, tu ești un fiu al vieții, nu al morții. 

Cum timpul nu poate ucide eternitatea, tot 
așa n-a lăsat Dumnezeu ca moartea să pună 
stăpânire veșnică pe om. 

Moartea este atee, este străină de Dumnezeu. 

Omul este din ce în ce mai împovărat 
de păcate care îl trag tot mai mult spre cele 
pământești. 

Dacă un vultur este ținut mult în colivie, uită 
să zboare. Tot așa este și cu omul care rămâne mult timp în țara păcatului: sufletul său nu mai poate zbura în înaltul 
cerului. 

Omul este floarea iubirii dumnezeiești pe care Elo așteaptă să se întoarcă în Țara bucuriei veșnice, acasă. 

Omul modern nu mai dorește să guste din veșnicie, nu mai are nădejde că poartă în el darul vieţii veșnice. El 
nu mai are curajul de a-L iubi pe Dumnezeu și pe semenii săi. 

Asistăm azi la o atomizare a vieţii materializată printr-un egocentrism tot mai profund. Omul nu mai vrea să-și 
trăiască viaţa în lumea lui Dumnezeu, ci în lumea lui personală. Însă Dumnezeu l-a creat pe om ca fiinţă pentru 
comuniunea cu El și cu semenii săi. 

Cercetaţi-i și-i vindecaţi pe cei bolnavi, dar nu-i trimiteţi apoi în cenușa uitării, nu-i ardeți, căci florile nu se ard. 

Păcatul s-a înmulţit azi așa de mult, încât omul nu mai are curajul de a spera în bunătatea lui Dumnezeu. 

Speranţa este forţa care îl ține pe om într-o stare de trezvie și-l face să privească peste orizontul acestei lumi pământești. 

Hristos este Cel ce dă viaţă celor morţi în păcat sau „înstrăinați fiind de viața lui Dumnezeu” (Efes. 4, 18). El dă 
viaţă veșnică celor ce cred în EI și ascultă cuvintele Lui (cf. loan. 5, 24). 

Până la Învierea lui Hristos, viaţa omului a fost închisă în colivia morţii. 

Hristos l-a eliberat pe om din legăturile morţii. Adevărul Învierii lui Hristos îl face pe om liber. Însă câţi dintre pământeni 
mai cred azi în Învierea lui Hristos?! 

Cei din vechime au întemnițat timpul într-o clepsidră cu nisip și au considerat că au făcut un lucru fenomenal. A 
venit Hristos, a spart clepsidra, a scos timpul din temniţa clepsidrei și l-a lăsat să curgă în veșnicie, iar pe om I-a pus, prin 
Înviere, pe aripa veșniciei. Omul ar fi vrut să rămână fiul timpului, nu al veșniciei. 

Sunt unii oameni care ar dori să-și cumpere încă o tinereţe, însă nu doresc să-și cumpere veșnicia. Ei încă n-au ieșit 
din clepsidră. 

Omul care crede în Dumnezeu își are rădăcinile minţii în Cer, iar nu într-o clepsidră cu nisip. 

Azi asistăm la o dezvoltare a chirurgiei moleculare. Știința a cercetat adâncurile ființei umane ajungând până în 
zona subatomică, fapt important, dar n-a găsit încă iubirea lui Dumnezeu care stă la baza vieții veșnice a omului. Omul 
a fost făcut nu numai din ţărână, ci a fost frământat cu iubirea și din iubirea lui Dumnezeu. 

Cercetarea științifică a biologicului uman este importantă și îi salutăm pe toţi cei care alină durerile semenilor 
noștri, însă știința nu ne duce decât până la mormânt sau, mai nou, până la crematoriu. 

Esenţa vieţii nu este cenușa, ci iubirea lui Dumnezeu. 

Tainele vieţii noastre biologice le descoperim cu cele mai moderne aparate de investigare, dar tainele vieții veșnice 
nu le putem descoperi decât cu ochii credinţei. 

Trăim într-o lume cu o geometrie variabilă, noi nu mai mergem spre Dumnezeu, ci doar ne târâm spre EI, ne împiedicăm 
chiar și într-o lacrimă. Omul, de multe ori, este cel care-și stă el însuși în calea mântuirii sale. 

Este regretabil că în lumea noastră creștină au apărut în ultima vreme acţiuni de luptă dintre cele mai inumane 
împotriva vieţii, adică un refuz al acestui dar al lui Dumnezeu. Continentul nostru european, creștin de două milenii, 
se află azi într-o situaţie fără precedent: o scădere drastică a natalității, adică un refuz accentuat al darului vieţii. 

Oare Europa dorește să se excludă din veșnicie, din comuniunea cu Dumnezeu?! 

A pierdut Europa drumul spre veșnicie? 

Nu mai vrea Europa să-L întâlnească pe Hristos? 

Continentul cel mai sărac este oare Europa? 

Ce n-a dăruit Cerul Europei ca ea să părăsească pe Dumnezeu? 

Câte capodopere de o remarcabilă valoare sunt azi în Europa, însă niciuna din ele nu valorează cât darul lui 
Dumnezeu revărsat într-un singur om: viaţa. Viaţa este o capodoperă a lui Dumnezeu. 

Catedralele Europei sunt oamenii ei care privesc cu speranţă dincolo, spre nesfârşitul orizont al veşniciei. 

Africa, un continent al suferinţei, al Golgotei umane, pășește în fiecare clipă cu nădejdea că mâine va mai urca 
o treaptă spre poarta Veșniciei. Şi noi avem nădejdea că Dumnezeu va cobori cât mai curând spre fraţii noștri de 
pe acest continent atât de greu încercat în decursul istoriei. 

Cuget mereu cât de mult suferă azi și fraţii noștri din Siria și din întreg Orientul Mijlociu. Cât de greu mai străbat 
ei valurile acestei vieţi! 

Pe Marea Mediterană au călătorit în urmă cu două mii de ani Sfinţii Apostoli ai lui Hristos, aducând cuvântul 
Evangheliei în Europa. Azi, pe aceeași Mare Mediterană s-a instalat sabia morții. 

Mediterana a devenit patria morții și a iresponsabilităţii celor ce conduc azi lumea. 

Prin înțelepciune și responsabilitate vom putea transforma această ţară a morții într-o ţară a iubirii şi a înțelegerii 
dintre cei ce trăiesc în cele două case ale lui Dumnezeu: Europa și Africa. 

Religiile nu trebuie să-i separe pe oameni, căci conflictul dintre ele nu reprezintă altceva decât o înfrângere a 
umanităţii și a iubirii. 

Asistăm azi mai mult ca oricând la o luptă tot mai acerbă împotriva vieţii. 

Cine mai este dispus azi să apere acest mare dar- viaţa? Oare numai medicii în halate albe? Noi, ca buni creștini, 
ce facem? Mai aducem noi azi în inimile semenilor noștri speranţa că vom trece dincolo, în veşnicia iubirii lui 
Dumnezeu?! 

Vocea lumii creştine se aude tot mai puţin azi în lume și astfel nu e de mirare că se aude tot mai mult vocea 
armelor. 

Se pare că Evanghelia lui Hristos a rămas în bibliotecă și nu mai este pe buzele și în inima creştinilor. 

Hristos ne dă o poruncă pe care trebuie să o împlinim azi poate mai mult ca oricând și anume:,Îndrăzniţi și nu 
vă temeţi” să apărați viaţa! 

lisuse, Te rugăm, urcă în corabia noastră și condu-ne spre limanul iubirii Tale celei veșnice! 

EPISTOLA CĂTRE ROMÂNI 


- scrisă în duhul Preacuviosului Părintelui nostru Arsenie Boca, sau poate chiar de duhul Sfinţiei Sale, către 
neamul nostru cel românesc, creștinesc și de Hristos iubitor, de pretutindeni. (Hăţăgel, 2 iulie 2017, în ziua pomenirii 
Sf. Voievod Ștefan cel Mare) — 


T DANIIL arhiereul 


Părintele Arsenie de la Prislop, rob al Dumnezeului Celui Preaînalt, Cel care a făcut cerurile și pământul, slujitor 
al Mântuitorului nostru lisus Hristos, Fiul lui Dumnezeu Întrupat, prin limba de foc a Duhului Sfânt de la Sâmbăta, 
Prislop și Drăgănescu, către voi toţi, fiii neamului meu din Roma-nia și de pretutindeni, împrăștiați printre alte 
neamuri, fraţi ai mei întru Hristos și întru Biserica Sa Ortodoxă, chemaţi la mântuirea veșnică întru EI, prin Evanghelia 
binevestită mai întâi de către sfântul Apostol Andrei, la strămoșii şi înaintașii noștri, mărturisită, trăită și propovăduită 
peste veacuri de către toţi sfinţii neamului nostru, din calendar, din Sinaxar și din ceruri, har vouă și deplină pace 
şi binecuvântare de la Dumnezeu și de la lisus Hristos Fiul Său, prin adierea blândă și liniștită a Duhului Sfânt de 
la Horebul de sub Fereastra Sâmbetei și prin rugăciunile mijlocitoare ale Născătoarei de Dumnezeu și ale tuturor 
sfinţilor Săi. Amin. 

Voi, „romani aflaţi în treacăt” (Faptele Apostolilor 2, 10) pe pământ, cunoașteţi că de aproape două mii de ani 
vi se vesteşte și vi se binevestește Cuvântul lui Dumnezeu cu putere multă, vouă, fiilor neamului românesc de pe 
pământ românesc, din ziua când cerurile vi s-au deschis la Epifanie și apele Iordanului au sfinţit și limpezit și pânza 
freatică a neamului nostru, prin Botezul creştin, în numele Tatălui și al Fiului şi al Sfântului Duh. De atunci lumina 
Sfintei Cruci a lui Hristos vă adumbreşște pe voi și pământul vostru, dar Muntele Fericirilor voastre cunoaște și 
Golgota istoriei și a răstignirii voastre împreună cu Hristos precum și Taborul Schimbării la Faţă și Muntele Măslinilor 
Înălţării la cer. Lumina Învierii lui Hristos vi se revarsă neîncetat prin Troiţe, Biserici, Mănăstiri şi Catedrale, precum 
prin făclia de Paști. Dumnezeu vrea ca ţara voastră să fie un Antimis liturgic și un Potir euharistic al lui Hristos; viaţa 
şi istoria voastră, o Liturghie; pătimirile voastre o Răstignire și mântuirea voastră o Înviere veșnică. 

Pentru aceasta și pentru toate acestea am venit și am fost trimis și eu la voi, ca şi toţi cei mai dinainte de mine. 
Pentru aceasta v-am predicat și v-am spovedit la Sâmbăta și la Prislop; pentru aceasta v-am zugrăvit Revelația 
dumnezeiască la Drăgănescu; pentru aceasta v-am spus„Cuvinte vii” şi v-am arătat şi desluşit „Cărarea Împărăției”. 
N-am așteptat și nu aştept nimic de la voi, nici cinste, nici preţuire, nici slavă şi nici măcar flori de la mormânt. Nu 
L-am vrut decât pe,„Hristos în voi, nădejdea slavei” (Coloseni 1, 27). Pentru aceea aduceţi fiecare jertfa bineprimită 
a lui Abel; umblaţi cu Dumnezeu neîncetat precum Enoh; contemplaţi pe seninul cerului curcubeul legământului 
lui Dumnezeu cu Noe prin Hristos și descoperiţi Teofania de la Mamvri sub fiecare stejar din Carpaţi. Urmaţi pe lisus 
şi pe sfinţii Apostoli printre semănăturile ţării și fiţi smochini roditori în grădina Bisericii Lui. Adunați mană cerească 
și adăpaţi-vă cu apa izvorâtă din stânca de la Horeb, adunată în fântâna Samarinencii. Intraţi mereu pe Poarta 
cea Frumoasă a templului lui Dumnezeu cu rugăciunea vameșului în minte și în inimă; semănaţi cu lacrimi și veţi 
culege cu bucurie; adunaţi spice de pe urma secerătorilor bibici și patristici; încălziţi-vă la dogoarea rugului aprins, 
dezlegându-vă încălţămintele păcatelor şi răcoriţi-vă şi învioraţi-vă duhovniceşte cu roua cea cerească coborâtă 
în cuptorul Babilonului vieţii și istoriei voastre. Cinstiţi și vestiți tablelel legii evanghelice; nu vă ucideţi pruncii, 
precum vă îndeamnă porunca lui faraon cel necredincios și gustaţi din strugurele din Eşcol, cel adus din Canaan în 
pustiu şi din fagurul de miere din Seara Învierii din lerusalim. Călătoriţi împreună cu Hristos pe drumul spre Emaus. 
Ascultaţi de Melchisedec cel îmbrăcat în giulgirile de in ale Mântuitorului. Bucuraţi-vă de toiagul cel înflorit al lui 
Aaron și ascultați și urmaţi pe cei cărora li s-au încredinţat spre păstorire și povăţuire sufletele voastre; prăbușiţi-vă 
împreună cu sfântul Apostol Pavel pe drumul Damascului și pocăiţi-vă ortodox, îmbrăcându-vă sufletul în sac și 
cenuşă, precum ninivitenii. În aceste vremuri pe care le trăiţi, nu vă închinaţi chipului de aur al lui Nabucodonosor, 
nici nu vă plecaţi genunchii înaintea lui Baal și feriţi-vă cu desăvârșire de duhul lui Antihrist. 

Minunaţi-vă de oprirea soarelui și a lunii pe cer deasupra voastră, căutând cât mai des odihna duhovnicească 
a oazei de la Elim cu umbra finicilor și apa izvoarelor, la hramuri, în Duminici și sărbători. Descoperiţi prezenţa 
și lucrarea lui Dumnezeu în viaţa voastră și atotprezenţa Lui în orice loc și în orice timp. „Bucuraţi-vă pururea. 
Rugaţi-vă neîncetat. Mulţumiţi pentru toate.." (| Tesaloniceni 5, 16-18). Legaţi-vă și atârnaţi-vă de cer candelabrul 
vieţii voastre prin credinţa ortodoxă în Dumnezeu, prin dragoste și smerenie și prin funia de foc și lanţul cel de 
aur al rugăciunii, Doamne lisuse..”; prin umilinţă, tăcere, plâns de pocăință, răbdare în necazuri și fapte bune întru 
iubire și milostivire. lertaţi-vă cu desăvârșire unii pe alţii ca și Dumnezeu să vă ierte pe toţi. Citiţi Sfintele Scripturi 
şi pe Sfinţii Părinţi. Îmbogăţiţi-vă și luminaţi-vă mintea întru cunoștință de Dumnezeu şi aprindeţi-vă inima în dor 
şi iubire de El. 

Pregătiţi-vă pentru sfârşitul vostru ca și pentru sfârșitul lumii, pentru întâlnirea cu Dumnezeu și pentru Judecata 
Lui. Contemplaţi frumuseţea și minunile creaţiei; câștigaţi-vă pâinea cea de toate zilele în mod cinstit; păstraţi-vă 
trupurile întru curăţie și sufletele întru nevinovăție. Integraţi-vă și participaţi la Liturghia Cosmică, care se săvârșește 
neîncetat, în cer și pe pământ, de toată făptura cea văzută și cea nevăzută. Ascultaţi și auziţi foșnetul urmelor 
paşilor Domnului prin vârfurile duzilor dumbrăvii, precum David. Contemplaţi vedenia serafimilor lui Isaia din 
templu, descoperirea carului heruvimilor proorocului lezechiel de la râul Chebar și Revelația „Celui Vechi de zile” a 
proorocului Daniel din Babilon. Feriţi-vă de duhul cel rău al Sodomei și al Gomorei și nu priviţi înapoi spre lumea 
deșertăciunilor, ca să nu încremeniţi în stâlpi de sare. Ridicaţi-vă mintea spre cele cerești, în turnul cel de veghe al 
proorocului Avacum. 

Grijiţi-vă de haina de nuntă a sufletului vostru și a neamului nostru; de candela aprinsă și vasul cu untdelemn și de 
mirul cel de nard din vasul de alabastru al Mariei din Betania. Dar mai presus de toate, descoperiţi neîncetat Șederea 
lui Hristos de-a dreapta Tatălui, conform revelaţiei sfântului Arhidiacon Ștefan din sinedriu (Faptele Apostolilor 7, 
55-56); şi credeţi şi trăiţi zilnic în lumina acestui adevăr dogmatic. 

Cei plecaţi departe, gândiţi-vă să vă întoarceţi cândva acasă. Nu trăiţi necununaţi și nu divorţaţi, aducând pe 
lume toţi copii rânduiţi și dăruiţi de Dumnezeu, pe care să-i creșteţi și să-i învăţaţi calea și legea lui Dumnezeu, în 
Biserica Ortodoxă. 

Astfel, păzind poruncile Domnului, participând la Cina cea de Taină a lumii şi scăpând, cu ajutorul lui Dumnezeu, 
nevătămaţi din naufragiul din Malta, veţi putea ajunge cu toţii în Patmosul eshatologic și pe ţărmul de dincolo al 
Tiberiadei — de unde vă scriu aceste cuvinte - ca să vă odihniţi de-a pururea pe malurile râului vieţii, care izvorăște 
din tronul lui Dumnzeu și al Mielului (Apocalipsa 22, 1). 

DESPRE EDUCAȚIA TINERETULUI 
CREŞTIN-ORTODOX (|) 


Preot FLORIN BĂRAN 


Învățătura dogmatică a Sfintei noastre Biserici definește omul ca fiind cununa creaţiei sau microcosmos, fiindcă 
uneşte în sine în chip armonios elementele lumii materiale şi ale lumii spirituale. Fiind chipul și icoana Creatorului, 
omul tinde mereu spre asemănarea cu El, căci pentru aceasta a fost zidit. Când l-a plăsmuit a zis Dumnezeu : “Să 
facem om după chipul și asemănarea Noastră...Și a făcut Dumnezeu pe om după chipul Său ; după chipul lui 
Dumnezeu l-a făcut; a făcut bărbat și femeie” (Facere 1,26-27) şi “luând Domnul Dumnezeu ţărână din pământ a 
făcut pe om și a suflat în faţa lui suflare de viaţă și s-a făcut omul fiinţă vie “ (Facere 2,7). 

Omul este trecător și nemuritor, vizibil și invizibil, pământesc și ceresc, este duh și trup. Sufletul raţional este 
elementul fiinţial al omului care îl deosebește radical de celelalte vieţuitoare terestre, iar funcțiunile lui sunt: mintea, 
simţirea și voinţa sau facultatea liberului arbitru. Sufletul este natura divină a fiinţei umane în virtutea căreia omul 
este educabil, adică se poate modela, urcând treptele virtuţilor până la limanul desăvârșirii. 

Procesul educaţiei se adresează sufletului, iar prin aceasta, și trupului, căci și trupul conlucrează cu sufletul la 
săvârșirea faptelor. Deci, educaţia este posibilă, și se impune chiar ca necesară. Educaţia este impusă ca o remediere 
împotriva urmărilor păcatului. Prin păcat, lumina raţiunii a slăbit, voinţa s-a înmuiat și păcatul lui Adam a ajuns 
izvor al tuturor relelor posibile. 

În natura umană cea dinainte de cădere a existat în chip natural voinţa cea după lege, adică după Dumnezeu, 
care ne îndepărta de rău. Această funcţionalitate armonioasă a fost întreruptă prin neascultare. Dumnezeu, însă 
arătând iubirea Sa nemărginită pentru oameni, restaurează natura umană în Hristos, care este Dumnezeu desăvârşit 
și Om desăvârșit. lar omul, după căderea în păcat, rămâne cu nostalgia desăvârșirii, având dorul și chemarea spre 
aceasta. Este vorba de un îndelung proces de însănătoșire, de o educaţie permanentă. 

Educabilitatea este o trăsătură caracteristică a firii umane și Sfântul Vasile cel Mare o subliniază în mod pregnant: 
“Virtuţile rezidă în noi prin însăși firea noastră. Aşa cum noi urâm boala fară să ne înveţe cineva, ci de la sine ne 
ferim de ceea ce produce durere, tot așa și sufletul , fără să-l înveţe cineva, se fereşte de rău “(Sf. Vasile cel Mare). 

Dacă omul păstrează încă înclinarea spre rău, el poate fi educat, sau corijat, pentru a nu persista în rău, ci spre a 
se abate de la el și a face binele. Educaţia este o lucrare sistematică îndreptată asupra întregii fiinţe umane pentru 
a-i trezi, dezvolta şi întări toate puterile sufletești, în chip liber şi conștient. 

Educaţia are o triplă motivaţie. Primul temei al educaţiei îl constituie demnitatea omului de a fi chip al lui 
Dumnezeu, fiinţă raţională sau spirituală și liberă. Când Mântuitorul îi descoperă femeii samarinence că “Duh 
este Dumnezeu și cei ce | se închină trebuie să | se închine în Duh și adevăr “ (loan 4,24), îi spune cu alte cuvinte 
că și omul, esenţial și definitoriu, este duh, spirit, conștiintă; că fundamental în condiţia umană este spiritul și nu 
materia. Acest fapt este esenţial pentru educaţie. Educaţia morală, civică și cea fizică ca și cea intelectuală, își află 
baza atunci când spiritul este postulat ca esenţă fundamentală și formativă a omului. 

Un al doilea motiv este menirea omului de a ajunge la asemănarea cu Dumnezeu. “Fiţi, dar, voi desăvârșiţi , 
precum Tatăl vostru Cel ceresc desăvârşit este” ( Matei 5,48). Asemănarea constă în dezvoltarea și desăvârșirea 
fără de hotar a trăsăturilor “chipului” și la această treaptă se ajunge prin conlucrarea eforturilor noastre cu harul 
divin. Sfântul Vasile cel Mare spune: “ Acum însă una ţi s-a dat, cealaltă nedesăvârșită s-a lăsat, ca tu să lucrezi la 
desăvârșirea ta, pentru ca vrednic să te faci de plata cea de la Dumnezeu...” (Sf. Vasile cel Mare). 

Atreia motivaţie a educaţiei este liberul arbitru, adică voinţa, care trebuie să fie și ea într-o permanentă formare. 
Este vorba de libertatea în sensul Revelaţiei, care se afirmă ca o ieșire de sub “ aripile firii”, înălţând spiritul divin . 
Este libertatea de păcat, când voinţa nu privește și nu alege decât binele, păcatul neexistând pentru ea. 

Oamenii au fost preocupaţi de educaţie încă de la început. Această problemă este bine conturată în Sfânta 
Scriptură, atât în Vechiul cât și în Noul Testament. 

Principiile educative ale Vechiului Testament sunt date sub formă de porunci scrise. Ele sunt transmise direct de 
către Dumnezeu și revelate lui Moise prin Tablele Legii (leșire 20, 12-17) sau sub forma unor măsuri disciplinare pe 
care Moise şi alte personaje biblice menţionate în Pentateuh le dădeau pentru corijarea și indreptarea individului 
sau a grupului social ( leşire 21,12,15,17;23;24). 

Patriarhii și profeţii au exercitat o puternică influenţă educativă. Cele mai educative cărţi ale Vechiului Testament 
sunt: Psaltirea (prima carte tradusă din canonul biblic al Vechiului Testament), Eclesiastul , Proverbele lui Solomon, 
Înţelepciunea lui lisus Sirah, Tobit, lov. 

Noul Testament conţine principii educativ-morale deosebit de importante, pe care Mântuitorul nostru lisus 
Hristos, Pedagogul desăvârșit și modelul absolut al vieţuirii creștine, le adâncește şi le spiritualizează, “ pentru că 
Legea prin Moise s-a dat, iar harul și adevărul au venit prin lisus Hristos “(loan 1,17). 

Învățătura și faptele Mântuitorului au ca scop și obiectiv principal îndreptarea noastră pe calea mântuirii. 
Mântuirea presupune un lung proces de nevoinţă și transformare interioară. Ea se dobândește prin pocăință care 
înseamnă renunţarea la viaţa anterioară și început de viaţă nouă, realizată printr-o asiduă și îndelungată lucrare de 
educaţie a sufletului. Profunda înţelepciune ce emană din parabolele Sale referitoare la pocăință și la îndeplinirea 
faptelor bune sunt fundamentul şi temelia pedagogiei creştine. 

Dragostea, înţelepciunea, pacea, răbdarea, iertarea și alte virtuţi și precepte evanghelice enunțate de Mântuitorul, 
sunt pilonii de susţinere a educaţiei creștine inaugurate de EI în timpul activităţii Sale mesianice. 

Modelul educaţiei creştine este, așadar, Hristos care a spus despre Sine: “Eu sunt calea adevărul și viaţa” (loan 
14,6), adică izvorul vieţii harice și revelarea deplină a înţelepciunii divine. El s-a jertfit pentru mântuirea noastră, 
arătându-ne că“mai mare dragoste decât aceasta nimeni nu are, ca viaţa lui să și-o pună pentru prietenii săi“ (loan 
5,18). De aceea a și putut rosti:“Învăţaţi de la Mine că sunt blând şi smerit cu inima” (loan 11,34). lisus Hristos este 
temelia existenţei umane, a mântuirii, și, implicit, a educaţiei noastre. Pe EI, pe viaţa Lui, în Biserica Lui se poate 
zidi şi rezidi umanitatea. 

Educaţia în Noul Testament este o poruncă dumnezeiască trasată și aplicată de însuși Fiul lui Dumnezeu întrupat. 
El ne-a oferit modelul și principiile educaţiei, El ţine seama de elementele educaţiei vechi testamentare, însă 
educaţia hristică o depășește pe aceasta prin propovăduirea dragostei faţă de dușmani în special. Legea Talionului 
este desfiinţată de această lege a dragostei care dobândește un caracter universal. Ea trebuie să cuprindă pe toţi 
oamenii indiferent de condiţia socială sau religioasă ( Luca 10, 27), fiindcă în Hristos lisus toţi sunt una.“Nu e nici 
scit, nici barbar, nici rob, nici slobod, nici parte bărbătească, nici parte femeiască” (Galateni 3,28). 

În epoca post-apostolică educaţia religioasă se amplifică odată cu răspândirea creştinismului şi înmulţirea 
comunităţilor creștine. Sfinţii Părinţi au clădit mai departe edificiul educaţiei pe temelia preceptelor evanghelice 
fixate de Mântuitorul. 

În această perioadă, Biserica lui Hristos întâmpină numeroase obstacole în ce priveşte misiunea ei educativ- 
catehetică, datorită ideilor, atitudinilor şi curentelor de opinie adesea vrăjmașe lucrării misionare. Învățătura și 
persoana Mântuitorului au generat numeroase controverse și dispute în rândurile păgânilor și în cercul grupărilor 
eretice. Această situaţie impune în mod stringent necesitatea instaurării unui învățământ religios instituţionalizat. 
Procesul educaţional trebuie organizat și sistematizat în conformitate cu cerinţele vremii. 

Școala catehetică din Alexandria se remarcă în acest sens prin seriozitate și ţinuta ei academică, graţie erudiţiei 
marilor ei corifei, Origen şi Clement Alexandrinul. O orientare mai practică o promovează școală antiohiană 
caracterizată “prin misticismul și realismul ei”. Educaţia religioasă se extindea la toate vârstele și la toate clasele și 
nivelele vieţii, iar scopul ei principal era disciplinarea trupului și modelarea sufletului, conform doctrinei și moralei 
creștine. 

Cateheţii primei perioade patristice folosesc cu înţelepciune toate mijloacele didactice de convingere, persuasiune 
și îndrumare. Prin primirea Sfintelor Taine și participarea la slujbe se urmărea crearea unei predispoziţii spre 
rugăciune, iar prin ascultarea cuvintelor de învăţătură se urmărea sădirea convingerilor religioase și a deprinderilor 
creștineşti. Școlile catehetice realizau un învăţământ religios ştiinţific, stabilind puncte corelative între învăţătura 
profană și cea creştină. 

Începând cu Renașterea, omul a fost lovit de două perioade distrugătoare: ateismul, care îl închide în limitele 
naturii, inferioară omului, care este lipsit de modelul și țelul superior al existenţei și osândit la o infirmitate spirituală, 
și materialismul care subordonează spiritul materiei. Având un fond antropocentric lipsit de Dumnezeu Creatorul, 
acest materialism îl face pe om rob al instinctelor primare, printr-o transformare distrugătoare manifestată de 
senzualism, obsesii și aberaţii sexuale, mania drogurilor, boli ucigătoare, jaf, violenţă, crimă. Aceste orientări diavolești 
răstoarnă ordinea valorilor sufletești și întreaga logică, gândire şi simţire omenească. 

Omul a uitat de sensul și scopul existenţei sale pe pământ, iar formaţia religioasă vine să-i amintească și să-i 
aducă justificarea existenţei lui. Ea constituie mijlocul și condiţia împlinirii scopului vieţii. 

Întreaga educaţie cu multiplele ei aspecte trebuie să aibă ca obiectiv şi scop, înnobilarea omului, formarea lui 
religioasă, dacă vrem să clădim cu înţelepciune și destoinicie “pe piatră” și nu “pe nisip” (Matei 7, 24-27). 

Biserica nu a greșit și nu va greși niciodată atunci când a încercat și va încerca să influenţeze în bine activitatea 
tuturor factorilor de educaţie umană în duhul și în spiritual ei, în vederea formării omului ca om, nu numai ca savant, 
ca artist, ca tehnician, meseriaș, etc., și aceasta, pentru că religia nu urmărește numai dezvoltarea la maximum a 
aptitudinilor naturale ale omului, ci mai ales împlinirea omului încadrat în ordinea supranaturală a Sacrului. 

Pentru a învinge obsesiile și aberaţiile devenite patologice astăzi, pentru a putea converti energiile în puterile 
creatoare de valori, pentru a salva de la degradare și a reconstrui omul, persoana umană creată “după chipul lui 
Dumnezeu“, trebuie să avem conştiinţa că în noi conduce spiritul și nu trupul, un complex biologic, care e slăbănog 
și pervertit. 

Scopul formarii spirituale prin religie este veșnic, urmărind mântuirea. Ea nu se confundă cu alte modalităţi prin 
care se încearcă modelarea omului, dar nici nu-i sunt indiferente, salutând pe toate cele care nu exclude prezenţa 
și lucrarea lui Dumnezeu în programul lor. Biserica, în împlinirea idealului ei formativ, are nevoie de instrucţie. Dar 
educaţia religioasă nu se limitează doar la informare despre principiile morale creștine, ci implică și trăirile intime 
ale fiecărei persoane în convorbirile de taină cu Dumnezeu. 

Biserica este alcătuită din totalitatea persoanelor umane: vii și adormiţi, care se închină lui Dumnezeu. Este şi un 
trup biologic. Acest trup are părţi nedesăvârşite, neajunse la maturitate: copiii; părţi neputincioase, care au nevoie 
de ajutor: bătrânii și părți desăvârșite, puternice, productive, active: tinerii. Astfel văzute lucrurile, tinerii sunt inima 
Bisericii, sunt partea ei cea mai vie. Ei nasc şi cresc copii, ei îngrijesc bătrânii. Biserica se sprijină pe această forță 
extraordinară a tinerilor. 

După cum se știe, Biserica primară s-a confruntat, în activitatea ei de început, cu împrejurări și condiţii deosebit 
de grele, fiind frământată de lupte și neajunsuri atât din interior, din cauza ereticilor care n-au întârziat să apară, cât 
şi din exterior din partea iudeilor și a păgânilor. Din acest motiv, preocupările literar-creștine ale celor dintâi Părinţi 
şi scriitori bisericești, ca şi a celor din secolele imediat următoare, s-au concentrat în special asupra învățăturilor 
de ordin practic, punându-se accentul pe ţinuta morală a creștinilor. 

Grija faţă de familia creştină şi membrii acesteia, a fost o preocupare constantă a Părinților Bisericii primare. Între 
puţinele sfaturi pe care ei le-au putut lăsa în scris din pricina condiţiilor dificile în care-și desfășurau activitatea 
misionară, se regăsesc cele referitoare la soţ, soţie, copii, tineri și văduve. Așa, de pildă, Sf. Clement Romanul 
îndeamnă: Să învăţăm pe tineri învăţătura fricii de Dumnezeu ... Copiii noștri să aibă parte de creșterea cea întru Hristos; 
să înveţe ce putere are smerenia înaintea lui Dumnezeu și ce poate dragostea curată în fața lui Dumnezeu; să înveţe că 
bună și mare este frica de Dumnezeu și că mântuiește pe toţi cei care trăiesc cu cuvioșie în Dumnezeu, cu cuget curat. 

Aceleași îndemnuri adresează și Sfântul Policarp creștinilor din Filipi, cărora le spune: La fel și tinerii să fie fără 
prihană în toate, înainte de orice îngrijindu-se de curăţia lor și înfrânându-se de la orice lucru rău. Este bine să se abțină 
de la poftele cele din lume, că „orice poftă luptă împotriva duhului' De aceea tinerii trebuie să se îndepărteze de toate 
acestea, supunându-se preoţilor ca lui Dumnezeu și lui Hristos. 

PREZENTARE DE CARTE 
ÎNTÂLNIRE CU „ÎNVIATUL DIN NAZARET” 


Preot ZAHARIA PERE$ 


Volumul „Înviatul din Nazaret. Convorbiri duhovnicești cu + loan al Banatului”, apărut în luna octombrie a anului 
2017, la editura „Sofia” din București, completează într-un mod excepţional treptele urcușului nostru duhovnicesc 
spre Împărăţia lui Dumnezeu, aşa cum le-a văzut Înaltpreasfinţia Sa, în cel dintâi volum „, Pe cărarea Raiului...” 
publicat în 2010 și reeditat în 2014la aceeași prestigioasă editură. Dacă acel volum este dedicat „părinţilor duhovnici 
pe care i-a cunoscut în ţară și la locurile sfinte”, cel de faţă este închinat Sfinţilor Banatului pe care i-a întâlnit la 
sfârşitul anului 2014, când a fost ales de Sfântul Sinod al Bisericii Ortodoxe Române, Arhiepiscop al Timișoarei 
şi Mitropolit al Banatului. Încă de atunci, cu smerenia specifică omului cu suflet curat, venit să îngenuncheze la 
picioarele sfinţilor pentru spovedanie și binecuvântare, ierarhul nostru spunea că a fost ales să calce pe urmele 
Sfinţilor Banatului, ca mai apoi să meargă împreună cu păstoriţii săi pe „cărarea Raiului”, la întâlnirea cu Mântuitorul 
sufletelor noatre, Hristos Domnul. 

Această lucrare, prefațată excepţional de prof.dr. Luminiţa Cornea, care nu se sfiește să vadă în chipul bland și 
bun al Părintelui Mitropolit, o caldă reflecţie a Sfântului lerarh Nicolae, cuprinde șaizeci de convorbiri duhovnicești 
menite să ne apropie de Dumnezeu și de semeni. Prin mărturisirile exprimate, nu de puţine ori în lacrimi, de pe 
amvonul pastoral din sfintele biserici, ierarhul bănăţean, se simte în mijlocul credincioșilor ca în cea mai desăvârşită 
familie, căreia parcă ar dori să-i transmită tot ce are el mai bun și crede că trebuie să rămână în sufletul lor: dragostea 
față de Dumnzeu și faţă de neamul său. 

În acest urcuş duhovnicesc, Înaltul ierarh ne ia cu sine într-o călătorie prin Ţara Sfântă pentru a ne arăta locurile 
unde, Dumnzeu l-a binecuvântat să calce pe urmele lui Hristos Domnul și Mântuitorul nostru, vreme de mai mulţi 
ani, din încredințarea Sfântului Sinod al Bisericii noastre, și ne arată, asemeanea unui părinte dornic să ne convingă 
de cele relatate de Sfintele Scripturi, toate cele văzute de Înaltpreasfinţia Sa, ca noi să nu ne îndoim niciodată, că 
lumina vieţii celei veşnice vine de la „Înviatul din Nazaret”. Odată, convinși de existenţa terestră a paşilor Domnului, 
se opreşte la pacea de la Betleem, despre care vorbesc îngerii, și nu merge prea departe, lăsându-ne să ne aşezăm 
în tihnă în braţele Maicii Domnului, apoi ne amintește de palma caldă de sub căpătâi a mamei noastre și cu multă 
înţelepciune ne îndeamnă să-L urmăm pe Domnul Hristos până la Golgota şi apoi la „mormântul Învierii și izvorul 
vieţii celei veșnice” 

„Înviatul din Nazaret...” aşa cum ne precizează o parte din titlul lucrării, îşi revelează cuprinsul în bucuria a două 
lumini mântuitoare, cea a Betleemului și cea a „Învierii, oferindu-ne, în capitole de o profunzime rar întâlnită, 
învățături alese și de o frumuseţe duhovnicească aparte, despre dragostea faţă de Hristos, de ţară și de semeni, 
de limba română și de Ortodoxia românească, de tricolor și de imnul naţional. La fel de minunate sunt reflecţiile 
autorului cu privire la eroismul și sacrificiul înaintașilor, la port și la frumuseţea interioară, la sfinţenia mamelor 
aducătoare de prunci pe lume, la rugăciunea „Tatăl nostru” și la smerenie, la libertatea pe care o avem de a-L alege 
şi de a-L urma pe Hristos, la încrederea acordată tinerilor — viitorul României, la cultura românească și la locul 
neamului nostru în cultura universală. 

De asemenea, Înaltpreasfinţia Sa surprinde într-un mod neobișnuit în fiecare convorbire, nu doar pe cititor, ci 
și pe toţi cei ce-l ascultă cuvântând, prin multitudinea de expresii ce pot genera subiecte de predici și cateheze, 
nu doar pentru preoţi, ci și pentru studenţii teologi, care doresc să inceapă a-și creiona profilul pastoral în aria 
omiletică a Sfintelor Evanghelii. 

Este remarcabil să descoperi constant pe tot parcursul convorbirilor duhovnicești libertatea interioară a autorului, 
care nu se depărteză de frumuseţea și bucuria anilor copilăriei, arătându-ne că Domnul lisus Hristos ne îndeamnă 
să rămânem curaţi la suflet asemenea copiilor, care nu văd brazdele adânci ale răutăţii și nici nu-și pot inchipui 
cum ar fi să te lași pradă atacurilor sfâşietoare ale vorbelor fără temeinicie și lipsite de duh. 

Cugetarea Părintelui Mitropolit, desprinsă parcă din Pateric, este caldă, apăsată și convingătoare. Exprimările 
sale cu parfum de tămâie, înfrumuseţate de metafore subtile și blând așezate în fiecare convorbire, stau sub semnul 
luminii, al bucuriei negrăite și al iubirii faţă de Dumnezeu și faţă de creaţia Sa, și nu se depărteză de textele Sfinţilor 
Părinţi ai Bisericii noastre dreptmăritoare, întrucât dau naștere învățăturilor înțelepte și moralizatoare, ce au rolul 
de a modela conştiinţe, de a rostui sensuri și de a creiona semnificaţii adânci în sufletul cititorului. 


10 Învierea 


Aşadar, dialogurile duhovnicești cu „+ loan al Banatului”, adunate în cele 320 de pagini ale volumului ,, Înviatul 
din Nazaret...” ne fac părtași la dreapta credinţă și ne redau pe noi, nouă înșine, îmbogăţiţi în credinţă și primeniţi 
sufletește. 

Oricum te-ai strecura în paginile acestei lucrări, fie că citești filă cu filă sau o răsfoiești, nu poţi părăsi un dialog 
început fără să fi captivat, cel puţin pentru o clipă, de multitudinea de sensuri, care te direcţioneză către întâlnirea 
cu Dumnezeu, cu sfinţii și cu îngerii, care sunt pomeniţi permanent în anevoiosul urcuș spre porţile cerului. 

Recomandăm cu toată dragostea și buna intenţie volumul de faţă, ce se dorește a fi un smerit ghid spre cele 
duhovnicești și de ce nu, un reper foarte însemnat în alegerea unui sens spre întâlnirea cu Hristos Domnul întru 
Împărăţia Sa, rugând pe Maica Domnului să călăuzească paşii ostenitorilor şi spre alte lucrări cel puţin la fel de 
bogate în daruri duhovnicești ca cele menţionate, spre bucuria cititorilor și a credincioșilor din Banat. 


ÎNVIATUL DIN NAZARET 


CONVORBIRI DUHOVNICEȘTI CU 


+ IOAN AL 
BANATULUI 

În ziua de 14 noiembrie, Înaltpreasfinţitul Părinte loan, Arhiepiscopul Timișoarei şi Mitropolitul Banatului, a 
împlinit vârsta de 66 de ani. Cu acest prilej, membrii Permanenţei Consiliului eparhial, protopopii eparhiei, clericii 
Catedralei Mitropolitane din Timişoara și colaboratorii Centrului eparhial au adresat Părintelui Mitropolit loan 
alese felicitări și simțăminte de preţuire, de dragoste filială, precum și sincere urări de sănătate, putere de muncă 
şi ajutor de la Bunul Dumnezeu în nobila misiune de arhipăstor al clericilor, monahilor și credincioşilor bănăţeni. 

Cuvântul de felicitare pentru Întâistătătorul Mitropoliei Banatului a fost rostit de părintele prof. Nicolae Morar, 
de la Departamentul de Teologie Ortodoxă din cadrul Facultăţii de Litere, Istorie şi Teologie din Timişoara, care a 
evidenţiat spiritul jertfelnic şi aplicabil al Întâistătătorului Mitropoliei Banatului, apreciind implicarea cu „timp și 
fără timp”a chiriarhului în slujirea credincioşilor bănăţeni.La ceas aniversar, Înaltpreasfinţitul Părinte Mitropolit loan 
a oferit o recepţie la reşedinţa mitropolitană pentru toți colaboratorii Înaltpreasfinţiei Sale şi a mulțumit pentru 
frumoasele urări de sănătate, încredinţându-i de toată dragostea și prețuirea sa părintească. 


În Duminica a 25-a după Rusalii, 12 
noiembrie,  Înaltpreasfinţitului Părinte 
loan, Arhiepiscopul Timișoarei și 
Mitropolitul Banatului, a fost prezent în 
mijlocul credincioșilor din Filia Sărăzani, 
Parohia Bârna, Protopopiatul Făget, unde 
a săvârșit slujba de târnosire a bisericii cu 
hramul „Adormirea Maicii Domnului”. 

Înaltpreasfinţia Sa a fost întâmpinat, 
la orele dimineţii, de soborul de preoţi și 
diaconi, în frunte cu părintele protopop X 
Bujor Păcurar și părintele paroh Miron E 
Zepa. La acest moment deosebit din viaţa 

comunității au participat reprezentanţi ai autorităţilor locale și un număr mare de credincioși indigeni, dar și din 
Făget, Lugoj și Timișoara. 

După oficierea slujbei de târnosire, Chiriarhul Timișoarei, împreună cu preoții slujitori, a săvârșit Sfânta și 
Dumnezeiasca Liturghie, în cadrul căreia au fost pomeniţi ctitorii şi toţi cei care au contribuit, într-un fel sau 
altul, la edificarea și înfrumusețarea lăcașului de cult. Tot în cadrul sinaxei euharistice, Părintele Mitropolit loan, în 
semn de deosebită preţuire și părintească dragoste pentru rodnica activitate pastoral-misionară și administrativ- 
gospodărească timp de 39 de ani în slujba Bisericii celei „una, sfântă, sobornicească și apostolică”, i-a acordat 
părintelui paroh distincţia de iconom-stavrofor. 

După otpustul slujbei, Întâistătătorul Mitropoliei Banatului a vorbit despre importanţa şi semnificaţiile târnosirii 
unei biserici. 


În urma unui violent incendiu 
izbucnit în data de 9 august, o 
familie cu doi copii din localitatea 
timişeană Șipet, a rămas fără 
niciun acoperiș deasupra capului, 
întrucât casa în care își duceau 
traiul de zi cu zi a fost distrusă în 
întregime. În pofida intervenţiei 
urgente a Inspectoratului pentru 
Situaţii de Urgenţă cu mai multe 
autospeciale de stingere cu apă 
şi spumă, incendiul s-a propagat 
cu repeziciune, manifestându-se 
generalizat și cuprinzând întreaga 
locuinţă. 

Îndată de cum a aflat de 
această nefericită întâmplare, 
Înaltpreasfinţitul Părinte loan, 
Mitropolitul Banatului, a mers la faţa locului, fiind solidar cu familia greu încercată, încurajându-o de sprijinul 
necondiționat al Bisericii. 

„Într-o seară, în jurul orei 22, părintele paroh mi-a transmis că la o familie i-a ars casa şi l-am trimis să măsăoare 
cât este casa de mare, pentru a-i putea ajuta cu lemnul pentru acoperiș. Dar, când am ajuns aici, am văzut că pereţii, 
fiind de pământ, erau distruși în urma intervenţiei pompierilor cu jetul de apă. În aceste condiţii, le-am spus să 
demoleze totul, pentru 
a putea ridica o casă 
din cărămidă. Cu  ——— 
ajutorul lui Dumnezeu . 
am reușit să le facem o € E 
casă cu două camere, 5 
bucătărie și baie. Dat : 
fiind faptul că amândoi 
sunt pensionaţi pe caz 
de boală, având pensii 
foarte mici, de numai 
500 lei, o să-i ajutăm 
să aibă lemne pentru 
toată perioada aceasta 
de iarnă. Noi nu suntem 
altceva decât o mână a 
lui Dumnezeu, care n-e 
trimis aici să-i ajutăm 
pentru a trece peste 

această situație grea. Dumnezeu să ne ajute să putem face bine și să fim alături de cei necăjiţi și întristați!”, a 
precizat Chiriarhul Banatului. 

La iniţiativa Înaltpreasfinţiei Sale, părintele paroh a vegheat în permanenţă lucrările de construcţie a noii case, 
ajutând atât cu resurse materiale această familie greu încercată, cât și cu sprijin moral. 

După 3 luni de intensă activitate, familia s-a mutat astăzi, în prima zi a postului Nașterii Domnului, în noua locuinţă, 
racordată la utilități (apă, canal, curent electric) şi dotată cu toate cele necesare traiului. În prezenţa Mitropolitului 
Banatului, părintele paroh Marcel Moclinda a oficiat Slujba de binecuvântare a casei, după care Părintele Mitropolit a 
înmânat membrilor familiei o icoană cu Maica Domnului. Totodată, în prag de iarnă, lerarhul s-a îngrijit de necesarul 
de lemne pentru încălzirea locuinţei pe tot sezonul rece, precum și de asigurarea alimentelor necesare în întreaga 
perioadă a sărbătorilor de iarnă, asigurându-i pe membrii familiei Șoimu de tot sprijinul spiritual şi financiar şi în 
perioada următoare. 

„Nu am cuvinte să mulţumesc Înaltpreasfinţitului loan şi Bisericii că au fost foarte aproape de noi cu ridicarea 
casei, cu alimente și cu lemnele pentru foc. Din două în două zile venea Mitropolitul Banatului să ne aducă alimente 
şi să vadă ce s-a mai făcut la casă”, a spus Gheorghe Șoimu, beneficiarul locuinței. 

Pe întreaga perioadă a postului, acţiunile filantropice ale Arhiepiscopiei Timișoarei se îndreaptă, cu precădere, 
spre cazurile sociale grave, spre persoanele fără adăpost, spre familiile nevoiașe cu mulţi copii, precum și spre 
persoanele suferinde cu afecțiuni medicale grave. Toate aceste acțiuni sociale sunt expresia legăturii indisolubile 
şi complementare a slujirii lui Dumnezeu în slujirea credincioșilor. 


Hirotonie și instalare de preot la parohia $ag 


Vs sh = 


Comunitatea parohială din 
Șag, Protopopiatul Timişoara 
I, a avut parte în Duminica a 
! 22-a după Rusalii, 5 noiembrie, 
> de o zi memorabilă pentru 
istoria acestei parohii, întrucât 
au participat la hirotonia și 
„instalarea noului lor păstor 
| duhovnicesc. 

" Înaltpreasfinţitul Părinte 

loan, Arhiepiscopul Timişoarei şi 
Mitropolitul Banatului, a săvârşit 
în biserica cu hramul, Adormirea 
! Maicii Domnului”, împreună cu 
un sobor de preoţi și diaconi, 
Sfânta Liturghie. Din sobor au 
făcut parte părintele Marius 
Sfercoci, inspector bisericesc, 
părintele protopop loan Bude, 
Protopopiatul Timişoara |, părintele Gheorghe Săvoiu, fostul preot paroh şi alţi preoți invitaţi. În cadrul slujbei, 
diac. Florin Băran a fost hirotonit preot pe seama parohiei. Răspunsurile liturgice au fost date de Corul Parohiei 
Șag, condus de Daniel Veriu. 

După otpustul Dumnezeieștii Liturghii, Mitropolitul Banatului a rostit un cuvânt de învățătură, în cadrul căruia 
a explicat înțelesurile duhovnicești desprinse din pilda bogatului nemilostiv și a săracului Lazăr, relatată de 
Evanghelistul Luca (16, 19-31). 

Vizite arhiereşti la parohiileTimișoara Blașcovici și Timișoara Ronaţ 

Parohia Ortodoxă RomânăTimișoara-Blașcovici și-a sărbătorit în ziua de 8 noiembrie ocrotitorii spirituali, pe 
Sfinţii Arhangheli Mihail și Gavriil. Cu acest prilej, în mijlocul enoriașilor şi slujitorilor acestei parohii a fost prezent 
Preasfinţitul Părinte Paisie Lugojanul, Episcop-vicar al Arhiepiscopiei Timișoarei. Preasfinţia Sa a oficiat Sfânta și 
Dumnezeiasca Liturghie înconjurat de un sobor de preoţi şi diaconi, alcătuit din slujitorii sfântului locaș: pr. George 
Moșneguţ, parohul bisericii, pr. Vasile Bădescu și diac. George Giurgiu. 

Răspunsurile la strană au fost date de corul mixt al claselor de Teologie din cadrul Liceului Pedagogic “Carmen 
Sylva” din Timişoara, dirijat de prof. Florin-Nicolae Șincari. 

Dupăslujbă, Preasfinţitul 
| Părinte Paisie Lugojanul 
a adresat celor prezenți 
un cuvânt de învăţătură 
i referitor la misiunea și 
3 lucrarea sfinţilor îngeri în 
istoria mântuirii şi în viaţa 
credincioşilor. 

În final, pr. Paroh 
George  Moșneguț a 


mulțumit ierarhului 
pentru binecuvântarea 
slujirii împreună, 
transmițând totodată 


dragostea și prețuirea fiilor 
acestei parohii față de 
Înaltpreasfinţitul Părinte 
loan, Mitropolitul Banatului. 
A a În semn de aleasă preţuire, 
copiii parohiei, membri ai Cercului de pictură“Sfântul Apostol și Evanghelist Luca” au dăruit Preasfinţitului Părinte 
Paisie o icoană pe sticlă realizată în cadrul atelierului parohial de pictură, coordonat de către diaconul iconar 
George Giurgiu. 


X 


Duminică 12 noiembrie, Preasfinţitul Părinte Paisie Lugojanul, Episcop-vicar al Arhiepiscopiei Timișoarei, a 
liturghisit în biserica Parohiei Timişoara-Ronaţ, Protopopiatul Timișoara |. La finalul slujbei, Preasfinţia Sa a explicat 
pilda samarineanului milostiv, relatată de Evanghelistul Luca. 


Sâmbătă, 11 noiembrie, a fost o zi de mare bucurie duhovnicească în Parohia Dumbrăviţa Banat II, care și-a 
sărbătorit al doilea hram. Alături de bisericuţa de lemn - cum e cunoscută de către enoriași — se ridică o nouă 
biserică sub ocrotirea Sfântului Mare Mucenic Mina. Pregătirile au început de vineri seara, cu slujba Vecerniei urmată 
de Litie și Utrenie, oficiate de Preasfinţitul Paisie Lugojanul, împreună cu un Sobor de preoţi și diaconi, însoţiţi în 
slujire de corul de muzică psaltică al Facultăţii de Teologie, condus de diac. dr. lonuţ Arderean. În cuvântul de 
învăţătură, Preasfinţitul Paisie s-a oprit asupra minunilor săvârșite de Sfântul Mina și i-a povăţuit pe credincioși să 
se roage acestuia nu doar pentru a cere grabnic ajutor în găsirea bunurilor pierdute, ci și pentru a-l lua drept pildă 
de statornicie, încercând să ducă mereu la îndeplinire promisiunile făcute Sfinţilor. 

Sâmbătă dimineaţă, pr. Paroh Adrian Craşovan și diac. Adrian Borlea au slujit Sfânta Liturghie împreună cu 
părinţii invitaţi — protos părintele Marcel Vlaicu și părinţela Au Adrian Nicola de la biserica din Dumbrăviţa. La ora 11,00 
N întreaga obște s-a bucurat de vizita 
Înaltpreasfinţitului Mitropolit loan, 
care a slujit slujba Acatistului Sfântului 
Mare Mucenic Mina chiar pe fundaţia 
noii biserici. Toţi cei implicaţi — preoţii, 
a primarul  Dumbrăviţei, arhitectul, 
i echipa de constructori, enoriașii — au 
citit rugăciunile închinate Sfântului, 
într-o atmosferă sărbătorească. La final, 
Părintele Mitropolit loan a apreciat 
suportul autorităţilor locale și i-a 
încurajat pe participanţi să sprijine 
în continuare, după puteri, ridicarea 
noului lăcaş ce va străjui intrarea în 
comună. 

Conferinţă cu clericii la protopopiatele Timişoara | şi II 

În ziua de 3 
noiembrie, la 
Timişoara a avut loc 
prima conferință 
preoțească de 
i toamnă la care au 
participat preoții 
din  Protopopiatele 
Timişoara | și Tmișoara 
II. Pe temeiul celor 
hotărâte de Sfântul 
Sinod la a doua 
i conferinţă preoțească 
din acest an se va 
trata tema: „Anul 
4 comemorativ Justinian 
Patriarhul și apărătorii 
Ortodoxiei în timpul 
comunismului”. 

Evenimentul a debutat în biserica cu hramul Nașterea Maicii Domnului a parohiei Timișoara-losefin, cu săvârşirea 
slujbei Acatistului Mântuitorului nostru lisus Hristos de către preoții slujitori desemnaţi, în prezenţa Înaltpreasfinţitului 
Părinte loan, Arhiepiscopul Timișoarei și Mitropolitul Banatului. 

Lucrările conferinţei preoțești au continuat în sala de festivități a aceleiași parohii, unde a fost prezentat referatul 
ştiinţific de către părintele Daniel Alic de la Parohia Sfântul Ilie-Fabric din cadrul Protopopiatului Timișoara II. 
Conferenţiarul a prezentat câteva repere istorice prinvind apariţia comunismului în Europa şi România. În anul 
1948 s-a declanșat teroarea politică împotriva clerului Bisericii Ortodoxe Române, când 21 de ierarhi ai Bisericii au 
avut de suferit din cauza credinţei şi a valorilor creştine, pe care aceasta le propovăduiește de la amvonul său, cum 
a fost vrednicul de pomenire Mitropolitul Vasile Lazarescu al Banatului. De asemenea, au fost evocate portrete de 
preoţi bănăţeni care au fost prigoniţi și au făcut ani grei de temniţă, precum: Andrei Adam, Pavel Ciucur, Marcu 
Cusmanovici, Traian Dobromirescu, Lazăr Magheţ, Alexandru Nicolici, Aurel Mihailovici ș.a. 

Exemplul oferit de Patriarul Iustinian, comemorat în aceast an, arată prin viaţa și activitatea sa că a fost un 
adevărat apărător al credinţei ortodoxe și mai ales a clerului în faţa abuzurilor comise de regimul comunist. 

Părintele Mitropolit loan a invitat la conferinţa preoțească martori și mărturisitori ai suferinței din lagărul comunist, 
reprezentanți ai asociaţiilor foştilor deţinuţi politic și reprezentanţi ai Asociaţiei Foștilor Deportaţi în Bărăgan. Prin 
luările de cuvât și intervenţiile acestor martori, ce reprezintă adevărate cărți vii de istorie contemporană, s-au 
evidenţiat ororile regimului comunist împotriva celor care l-au mărturisit pe Hristos prin viața lor. Au luat cuvântul: 
Teodor Stanca, președintele AFDP Timiș, pr. Mircea Lăutaș, fost deportat în Bărăgan, pr. Dumitru Vană, preot la 
catedrala mitropolitană, care a adus în atenţia celor prezenţi un episod al rezistenţei anticomuniste în Munţii 
Banatului. 


Conferinţă cu clericii la protopopiatul Deta 

Marţi, 7 noiembrie s-a desfăşurat în protopopiatul Deta, conferința preoțească de toamnă a clericilor din 
protopopiat. Conferinţa cu tema „Anul comemorativ al Patriarhului Justinian și al apărătorilor Ortodoxiei în timpul 
comunismului din Patriarhia Română” a fost precedată de oficierea Acatistului Mântuitorului nostru lisus Hristos 
în biserica cu hramul „Pogorârea Sfântului Duh” din Deta. Cu acest prilej au slujit P. C. Părinţi Dragoș Georgian 
Popovici (Stamora Germană), Marcel Moclinda (Șipet) și Damian Griguţă (Gherman). 

În partea a doua s-au desfășurat lucrările conferinţei sub conducerea Înaltpreasfinţitului Mitropolit loan. Au fost 
prezenţi P. On. Părinte Zaharia Pereș, consilier eparhial și P. On. Părinte loan Prisăcean, protopopul Detei. 

După o introducere făcută de P. On. Păr. consilier Zaharia Pereș, care a prezentat importanţa reamintirii faptelor 
patriarhului Justinian Marina, dar și al jerfei mărturisitorilor din închisorile comuniste, a urmat prezentarea referatului 
conferinţei pregătit de părintele Dragoş Georgian Popovici. 

În cuprinsul acestuia, conferenţiarul a punctat datele biografice ale devenirii Patriarhului Justinian de la învăţător 
şi preot în Băbeni, apoi preot și directorul Seminarului din Râmnicu Vâlcea la slujirea de episcop-vicar, arhiepiscop 

și mitropolit apoi de patriarh 
al Bisericii Ortodoxe Române 
(1948-1977). În partea a doua 
a fost punctată suferința 
mărturisitorilor din temniţele 
comuniste pe baza a câtorva 
cărți care ilustrează acest 
lucru: Nicolae Steinhardt, loan 
lanolide și a volumului colectiv 
Fericiți cei prigoniți. 

Înaltpreasfinţitul Mitropolit 
loan a prezentat suferința 
I Bisericii Ortodoxe în Răsăritul 
| Europei: Rusia, Serbia, Albania, 
Polonia şi Cehia. În România 
datorită păstoririi Patriarhului 
Justinian în biserici s-a săvârşit 
Sfânta Liturghie, s-a predicat şi 
au fost catehizaţi copiii și tinerii 
i și s-au format preoţi în școlile 
teologice susţinute de Biserică. 

O catalelă a fost făcută de lerarh între crucea suferinţei din vremea comunismului și crucea libertății de astăzi, 
între asumarea suferinţei şi ocolirea acestei asumări. 


Luni, 6 noiembrie, în protopopiatul Sânnicolau Mare a avut loc a doua conferinţă preoțească din acest an. La ora 
9:30 în biserica „Nașterea Maicii Domnului” din localitate s-a oficiat slujba Acatistul Domnului nostru lisus Hristos, 
la care, pe lângă preoţii din cadrul Protopopiatului a fost prezent și Părintele consilier social Cristian Pavel. Predica 
Duminicii a XXV-a după Rusalii a fost rostită de către preotul Nicolae Andreescu de la parohia Șandra. 

De la ora 10, în sala de ședință a protopopiatului, s-a desfășurat conferinţa preoțească la care a fost prezent și 
Înaltpreasfinţia Sa Părintele Mitropolit loan. DUpS rugăciunea, Împărate Ceresc” părintele JALOpOR. a adresat un 
cuvânt de bun venit celor ANI DR Ş SN d a 
prezenţi, după care preotul al HI 
Cezar Călin Cojocaru de la | 
parohia Comloşu Mare a .- 
citit referatul despre:„Anul |. 
comemorativ Justinian 
Patriarhul și apărătorii | 
Ortodoxiei în timpul 
comunismului”. 

Înaltpreasfinţia Sa loan, 
Mitropolitul Banatului 
a evocat personalitatea 
Patriarhului Justinian Bă 
Marina, rolul acestuia în 
apărarea Bisericii Ortodoxe 
pe timpul regimului 
comunist și a prezentat 
suferinţele răbdate de către P5 
cei închişi în temniţele [RE 
comuniste pentru că nu au 
vrut să se lepede de Biserică 
şi credinţa strămoșească. 

DEEE aer A — La Colegiul de Artă „lon Vidu” 
| EU din Timișoara a avut loc în ziua 
Mia ce 13 noiembrie, în prezența 
PR inaltpreasfinţitului Părinte loan, 
„1 TIMIŞOARA Mitropolitul Banatului, etapa finală 
Li a Concursul judeţean de creaţie 
| religioasă, Sf. losif cel Nou de la Partos”, 
> Ediţia a VIl-a a acestui concurs de 
creație religioasă a avut tema,„lcoane 
sfinte”, temă ce stă în strânsă legătură 
cu proclamarea anului 2017 de către 
Patriarhia Română ca Anul omagial 
al sfintelor icoane, al iconarilor 
| și al pictorilor bisericești și Anul 
comemorativ Justinian Patriarhul şi 
al apărătorilor Ortodoxiei în timpul 
| comunismului. 
Grupul ţintă al Concursului de 
creaţie religioasă „Sf. losif cel Nou de la Partos” sunt elevii de nivel primar și gimnazial (clasele II-VIII) din școlile și 
parohiile judeţului Timiș. Concursul s-a desfășurat pe trei etape: faza locală (pe școală și parohie), faza zonală, ce s-a 
desfășurat în 10 centre din Judeţul Timiș și faza finală. Ultima etapă s-a desfăşurat pe mai multe secţiuni: memorare 
şi recitare de poezie religioasă, realizare desen religios, scriere şi prezentare eseu religios și interpretare de priceasnă 
şi cântare bisericească psaltică, reunind câștigătorii locului | de la fiecare secțiune din cele 10 centre zonale. 


Luni, 6 noiembrie, a avut loc la Liceul Tehnologic „Sfântul Nicolae” din Deta, cea de-a VIl-a ediție a Concursului 
de creație religioasă închinat Sfântului losif cel Nou de la Partoș, ocrotitorul Banatului. 

Tematica de anul acesta a fost cea a sfintelor icoane și a mărturisitorilor credinţei din timpul regimului comunist 
din România, Întrecerea de anul acesta a purtat titlul sugestiv „Icoane sfinte” Concursul s-a desfășurat pe două 
cicluri școlare: II-IV și V-VIII în 4 probe: recitare de poezie religioasă, eseu, cântare bisericească psaltică şi priceasnă 
şi desen. 

Juriul care a evaluat lucrările și interpretarea cântării bisericești a fost format din: P. On. Păr. Sorin Lungoci, 
consilier eparhial, P. On. Păr. loan Prisăcean, protopop, P.C. Părinţi Ciprian Boșca și Ciprian Ene. Concurenţii care 
au evoluat în această fază zonală au reprezentat Şcolile / Parohiile: Gătaia, Liebling, Banloc, Deta, Birda şi Gherman 
însoțiți de profesorii de religie şi de preoții parohi. 

În final au fost decernate premii și menţiuni care au constat din diplome și cărți. Au fost declaraţi câştigători 
următorii participanți: : 

La secţiunea poezie: Premiul | 
Bucure Sas Daria-$tefania (Liceul 
Teoretic Gătaia); la secțiunea eseu: 
Premiul | Orăşanu Alexandru Gabriel 
(Liceul Teoretic Gătaia); secţiunea 
priceasnă: Premiul | Sabadoş Anda 
(Școala Gimnazială Liebling); desen: 
Premiul | Vincze Albert; Nicolin 
Amelia (Liceul Teoretic Gătaia). 

De remarcat a fost faptul că elevii 
s-au prezentat bine la acest concurs, | 
fiind, în marea lor majoritate, 
îmbrăcaţi în costume naţionale și au 
folosit în cadrul eseului, al poeziei și 
al pricesnei momente ale suferinţei ! 

pentru păstrarea credinţei: stihuri ale lui Radu Gyr, „atâtea lacrimi şi martiri”, dar și o bună cunoaștere a învăţăturii 
de credinţă, a istoriei Bisericii ș. a. 

Școala Gimnazială din Birda și Școala Primară din Sângeorge au avut la această fază a Concursului nouă 
participanţi. La final au obținut următoarele premii și menţiuni: Premiul II: Murgea Cristian - secțiunea desen; 
Buțu Raluca — secțiunea eseu; Premiul III: Buţu Raluca — secţiunea eseu; Prună Sara - secțiunea desen; Menţiunea 
Il: Marcu Alexandra -— secțiunea poezie; Radu Loredana - secțiunea desen; Menţiunea II: Noje Flavia - secțiunea 
poezie; Frangloglu Gabriela; Menţiunea III: Bisi Maria Magdalena. 


Duminică, 5 noiembrie a fost oficiată Taina Sfântului Maslu în biserica cu hramul „Sfinţii Arhangheli Mihail și 
Gavriil” din parolă Ghilad elis i) si 
| a : : 5 


Cu acest prilej la invitaţia P.C. 
" Părinte Gheorghe Florea parohul 
bisericii au slujit părinţii: Emilian 
Păcurar, Tiberiu Nicoli (Ciacova), 
loan Doţ (Obad) și Dragan Giorgiev 
(Voiteg). 

Cuvântul de învățătură a fost 
"pregătit și susținut de părintele 
Dragan Giorgiev, care a subliniat 
importanţa milei față de semeni, 
pornind de la pericopa evanghelică 
a Bogatului nemilostiv și a săracului 
Lazăr. În acest context părintele 
a întărit faptul că bogăţia nu ne 
îndepărtează de Dumnezeu, cum 
de altfel nici sărăcia nu este ovirtute. 
Bogatului însă i-a lipsit milostenia, 
cea prin care se îmbogățea nu 
pentru un anumit timp, ci pentru 
veșnicie. 


Duminică, 5 noiembrie a fost oficiată Taina Sfântului Maslu în biserica cu hramul „Sfinţii Arhangheli Mihail şi 
Gavriil” din localitatea Sângeorge, filie a parohiei Birda. 

Cu acest prilej au slujit P. C. PS L/ 

Părinţi Zoran Milovanov (Berecuța), | 
Sebastian Andrei Petrescu 
(Percosova), Tiberiu Dan Gherasim 
(Ferendia) și Valentin Bugariu, 
parohul locului. La momentul 
potrivit, părintele Tiberiu Dan 
Gherasima susţinutunbogatcuvânt | 
de învăţătură în care a accentuat 
faptul că indiferența semenului față 
de cel bolnav și părăsit este calea 
cea mai apropiată care ne desparte | 
de iubirea lui Dumnezeu. 

S-au împărtășit de rugăciune și 
de darul Sfântului Duh mai mulți 
credincioşi din localitate și din 
parohia Birda. 

Duminică, 12 noiembrie a 
fost săvărșită Taina Sfântului 
Maslu de obşte în biserica cu 
hramul „Pogorârea Sfântului 
Duh” din parohia Semlacu 
Mare, protopopiatul Deta. 

La invitaţia P. C. Părinte 
Adam Rugaci au slujit cu 
acest prilej P. On. Părinte loan 
Prisăcean, protopopul Detei, P. 
C. Părinţi Achim Miloș (Denta), 
loan Babeu (Jamu Mare), 
Zoran Milovanov (Berecuţa) și 
Valentin Bugariu (Birda). 

Cuvântul de învățătură 
a aparținut Preaonoratului 
Părinte Protopop care, 
pornind de cea dintâi pericopă 
evanghelică de la Taina 
Sfântului Maslu a amintit 

1 NE | de faptul că în persoana 
Samarineanului care nu rămâne indiferent, ci sa 3 milă, trebuie văzut Mântuitorul Hristos care ridică pe omul 
căzut, dându-i și un remediu imediat: vindecarea. El nu lasă pe om în păcate, ci îl tămăduiește, iar ca loc al vindecării 
este arătat și așezământul casei de oaspeţi identificat cu Biserica. 

La otpustul Sfintei Taine, mai mulţi credincioși și credincioase din parohie și-au mărturisit credinţa prin cântarea 
unor pricesne. 


Duminică, 12 noiembriea fost oficiată Taina Sfântului Maslu în biserica cu hramul „Sfântul Mare Mucenic 
Gheorghe” din parohia Voiteg, protopopiatul Deta. 

La invitaţia P. C. Părinte paroh Diagal Giorgiev au slujit P. C. Părinţi dr. Nichifor Tănase (Timişoara Elisabetin); 
Petru  Gărău (pens.), : 
Zaharia George (pens., fost 
paroh în Voiteg), leremia 
Oancea (pens.), Virgil Roșu 
(Pădureni), Gheorghe 
Florea (Ghilad) și loan 
Sălvan (Folea). 

Cuvântul de învățătură 
a fost susținut de părintele 
dr. Nichifor Tănase, care 
pornind de la Evanghelia 
zilei a subliniat că 
indiferenţei și păcatului i 
se dau ca remedii Sfintele 
Taine, vindecarea este 
definitivă nu pe cale, ci în 
Biserică. Finalul Evangheliei 
„Samarineanului milostiv” 
aduce și opţiunea 
schimbării vieții, de la boală 
la vindecare și de la păcat 
la virtute. 

În după masa zilei de 
Duminică 5 noiembrie, 
atât preoţii din Sânnicolau 
Mare cât şi credincioșii 
au avut bucuria de a-l 
primi în mijlocul lor 
pe Înaltpreasfinţitul 
Părinte Mitropolit loan 
al Banatului, cu ocazia 
binecuvântării și sfințirii 
capelei mortuare din 
cimitirul Slatină. Această 
capelă a fost dăruită 
de familia Gheorghe și 
Zamfira Deian, preotului 
Călin Cioban, care la rândul 
său a donat-o parohiei 
ortodoxe. 

Părintele Mitropolit 

e N a săvârşit o slujbă de 
pomenire pentru cei i rau la Domnul, din familia care a dit cât și pentru toţi cei înmormântați în acest cimitir. 
La slujbă a participat o mulţime de credincioși care a adus prinoase pentru cei răposaţi. 


Marţi, 7 noiembrie, la sediul protopopiatului Sânnicolau Mare s-a desfășurat faza zonală a ediţiei a VIl-a a 
concursului Sf. losif cel Nou de la Partoș. 

Au fost prezenţi, pe lângă cei 30 de copii participanţi, preoţi, cadre didactice și părinţi ai elevilor. 

Juriul a fost format din Preacucernicul Părinte Cristian Tomescu, iniţiatorul concursului, profesor de religie 
Zoran Dușcă, preotul Aurelian Ciucur de la parohia Lenauheim și profesor de religie Andreea Dușcă. Copii au fost 
bine pregătiţi la cele 4 secţiuni ale concursului, poezie, priceasnă, desen și eseu, fiecare dintre ei primind diplome 
şi cărţi religioase. 

Luni, 13 noiembrie a fost 
cinstită Ziua Internaţională 
a Bibliei în comuna Birda. În 
cadrul proiectului „Hristos 
împărtășit copiilor” a fost 
susținută o  cateheză cu 
tema: „Pictorul Filip Matei și 
Sfânta Scriptură” la clasa a 
VIl-a în Școala Gimnazială din 
localitate. 

Cu acest prilej, copiii 
au fost familiarizați cu 
personalitatea pictorului, cu 
modul acestuia de lucru, dar 
şi cu cele mai reprezentative 
realizări picturale răspândite 
în întreg Banatul istoric. Pentru 
exemplificare, a fost vizionat 
un material power-point de 
promovare a Anului Omagial 
al pictorilor bisericeşti realizat 
de Parohia Birda. 

În partea a doua a orei, elevii, folosindu-se de Sfânta Scriptură, au identificat temele majore scripturistice din 
Vechiul şi Noul Testament folosite de pictorul Filip Matei în bisericile bănăţene. Între acestea, ilustrări dogmatice: 
Sfânta Treime; Dumnezeu Savaot și Mântuitorul în mărire; evenimente din viaţa Mântuitorului (în special minuni), 
texte care fac referire la Învierea Domnului şi la perioada de după acest moment: propovăduirea apostolilor, chipuri 
de îngeri și sfinţi reprezentaţi: Mihail, Gavriil, Ștefan. 

Prin expunerea cunosștiinţelor și adâncirea acestora în textul Sfintei Scripturi, s-a putut lesne observa că pictura 
şi icoana ortodoxă nu sunt altceva decât reprezentarea artistică a unui eveniment biblic petrecut. 


În data de 8 noiembrie, cu prilejul sărbătoriri hramului bisericii, de „Sfinţii Arhangheli Mihail şi Gavril”, PC. Părinte 
Protopop Marius Podereu a slujit în parohia Grabaţ din protopopiatul Sânnicolau Mare, împreună cu preotul paroh 
Cristian Capotă. 

Cuvântul de învăţătură a fost despre cei doi Arhangheli pomeniţi şi despre Sfinţii Îngeri. La Liturghie au participat 
zeci de credincioși, iar la final tot părintele protopop a ţinut o cateheză despre îngerul păzitor, elevilor de la Școala 
Gimnazială din Grabaţ, participanţi la slujbă. 


Revista „Sfeșnicul” de la parohia Mașloc 
A apărut cel de-al doilea număr al 
revistei semestriale editate de Parohia 


- Ă AA An VIII (2017), nr. 2 (noiembrie) aa > 
Ortodoxă / Școala Gimnazială din 
comuna Mașloc din judeţul Timiș. 
Ajunsă în cel de-al 8-lea an de apariţie bd 
neîntreruptă, publicaţia oferă în 36 

Sp K - Proiect cofinanţat de 
de pagini un sumar bogat şi atractiv Consiliul judeţeanTimiş 


pentru cititorul din vatra localităţii, 

dar și pentru iubitorul de presă rurală 

din Banat. Menţionăm faptul că 

fondatorul revistei, părintele ic. stavr. SFESHI 0V/[s 
dr. lliia Pavlovici-Pătruţ este membru L 

în Asociaţia Publiciștilor Presei Rurale 
din Banat, iar doamna preoteasă, Maria 
Pavlovici - Pătruţ este profesor la Școala 
Gimnazială din Mașloc și coordonator 
al revistei „Sfeșnicul” 

După o pledoarie introductivă cu [] Ş Ei 
statut de editorial, iscălită de prof. , 
Aura Codruța Danielescu, Inspector ți LĂ 
Școlar General, articolele semnate de 
profesori, psihopedagogi, preoți și 
elevi, cei din urmă cu scurte reflecţii, 
poezii și desene tematice, oferă un 
cuprins diversificat. Între materialele 
publicate, amintim pe cele realizate 
de profesorii Anton llica din Arad și 
loan Viorel Boldureanu din Timișoara, 
un pedagog și un etnolog ce oferă 
popasuri sărbătorești pentru revista 


Revistă semestrială a Parohiei Ortodoxe şi 
a Şcolii Gimnaziale Maşloc, judeţul Timiş 


„Sfeșnicul”. _ 
In revista este menţionat și Anul cica: ţi E) UNI) MINISTERUL EDUCAȚIEI NAȚIONALE 
omagial și comemorativ din Patriarhia z A 


Română prin doi truditori: pictorul 

Filip Matei (1853-1940) și ieromonahul 

lacob Pașca, închis între 1959-1962, slujitor la Mănăstirea Săraca (1976-1979) apoi din 1979, preot la Sălciua Nouă, 
pentru ca din anul 1994 să fie preot la Remetea Mică. 


Obţinerea gradului | de către clerici din Mitropolia Banatului 

Joi, 2 noiembrie la Centrul eparhial din Timişoara a avut loc susținerea lucrărilor pentru obţinerea gradului | în 
preoție şi colocviul de admitere la gradul | în preoţie. Aceste lucrări s-au desfășurat în prezenţa profesorilor de la 
Facultăţile de Teologie din eparhiile aparținătoare Mitropoliei Banatului și au fost prezidate de către Înaltpreasfinţitul 
Părinte loan, Arhiepiscopul Timișoarei și Mitropolitul Banatului. Și-au susținut lucrările 18 preoţi din parohiile 
Arhiepiscopiei Timișoarei, Arhiepiscopiei Aradului și Episcopiei Caransebeşului. 

Colocviul s-a desfășurat în conformitate cu Metodologia pentru obţinerea gradelor profesionale în preoţie 
de către personalul clerical, aprobată de Sfântul Sinod prin hotărârea 1199/2008 și actualizată prin Hotărârea nr. 
565/10 februarie 2017 prin care se aprobă susţinerea lucrărilor pentru obţinerea gradului |, de către candidaţii care 
au promovat colocviul de admitere la gradul | în anul precedent. 

MITROPOLIA BANATULUI 
ARHIEPISCOPIA TIMIȘOAREI 


FACULTATEA DE TEOLOGIE ORTODOXĂ TIMIȘOARA 


NR. 2514- B/2017 


ARHIEPISCOPIA TIMIŞOAREI 


CATALOG 


cuprinzând rezultatele obținute în urma susținerii lucrării pentru obținerea gradului | 


Sesiunea — 2 noiembrie 2017 


Nr. Nume şi Parohia — | Protopopiatul Tema lucrării Prof. Nota Nota Media 
crt, prenume coordonator | acordată de | acordată | Generală 
profesorul la 
coordonator | susținere 

1.| Pr. Vasile- Gelu Sânnicolau | Dumnezeu Duhul Sfânt | Pr. lect. dr. 10 (zece) 10 10 

Gheorghe Sauca Mare în imnologia Vasile Itincanț 
Penticostarului 

2.| Pr. Petrică Curtea Făget Parohia Curtea. Istorie, | Pr. conf. dr. 10 (zece) 9.50 9.15 

Florinel Barbu confesionalism şi Nicolae Morar 
misiune pastorală 

3.| Pr. Daniel Cutina Făget Concepția despre Pr. conf, dr. 10 (zece) 9 950 

Escariu desăvârşire în Nicolae Morar 
spiritualitatea ortodoxă 

4] Pr. Daniel Petroman Deta Slujirea sacramentală la | Pr. lect. dr. 10 (zece) 9 9,50 
Florin Groza Sfântul loan Gură de Aur | Vasile Itineanţ 

5.| Pr. Constantin Berini Timişoara Îl | Creștinismul timişorean | Conf. dr. Remus 10 9 9.50 

Timariu în prima jumătate a Mihai Feraru 
secolului xx-lea 

6.| Pr. loan Tomești Făget Preoția în Vechiul Pr. Conf. dr. 10 10 10 

Nicorici Testament Constantin Jinga 

PĂRINTELE LECT. DR. VASILE ITINEANȚ A 
TRECUT LA CELE VEȘNICE 


REDACŢIA 


În seara zilei de luni 13 noiembrie 2017, părintele lect. dr. Vasile Itineanţ de la Facultatea de Teologie din 
Timişoara a trecut la cele veșnice, după o scurtă și grea suferinţă. 
x 


Acest vrednic lucrător în via Domnului Hristos s-a născut la 16 august 1956, în localitatea Călan, jud. Hunedoara, 
tatăl fiind preot, de asemenea și ceilalţi doi fraţi ai părintelui (Petru și Gheorghe). 

După absolvirea Seminarului teologic din Caransebeș, urmează cursurile Facultăţii de Teologie din Sibiu, în 
perioada 1977-1981, obţinând licenţa în Teologie. 

Este hirotonit preot de către mitropolitul Nicolae Corneanu, între anii 1981-1983 funcţionând la parohia Ferendia, 
jud. Timiș. 

În perioada anilor 1981-1996 va ocupa 
postul de profesor la Seminarul Teologic 
din Caransebeş. 

Timp de un an, în 1995-1996 va 
funcţiona ca profesor asociat la Facultatea 
de Litere, Istorie și Filosofie, catedra de 
Teologie, de la Universitatea de Vest din 
Timişoara. 

Din anul 1996 şi până la sfârșitul vieţii, 
a ocupat postul de lector la catedra de 
Teologie a Facultăţii de Litere, Istorie şi 
Teologie din cadrul Universităţii de Vest 
din Timişoara, predând următoarele 
cursuri: Teologie Liturgică (anii |, III-IV), 


Pastoraţie specială (anii III-IV), Sacrul 
liturgic (Master: Religie, cultură, societate, 
anul Il). 


Între 1 iulie - 1 noiembrie 1990 
efectuează un stagiu de limbă și 
civilizaţie franceză la Institutul din 
Montpellier (Franţa), ca bursier al 
Consiliului Ecumenic al Bisericilor de 
la Geneva, la recomandarea Patriarhiei 
Române. Între 1 august - 1 octombrie 
1990 efectuează un stagiu de cercetare 
la Montpellier (Franţa), specializarea: 
Arhitectura paleo-creștină şi medievală 
din Franţa. În paralel, între 1 iulie — 1 
septembrie 1994 efectuează un stagiu 
de cercetare tot la Montpellier (Franţa), 
specializarea: Arhitectura monastică 
medievală din sudul Franţei (secolele 
VIII-XIII). 

Între anii 1994-1996, la chemarea 
episcopului Emilian Birdaș, va ocupa 
funcţia de consilier administrativ 
bisericesc la Episcopia Caransebeşului. 

De asemenea, între anii 1996-2003 va funcţiona şi ca profesor asociat la clasele de Teologie de la Liceul Pedagogic 
Eftimie Murgu din Timişoara. 

La 1 iulie 2003 este declarat Doctor în Istorie al Universităţii de Vest din Timişoara, titlul tezei fiind: Viaţa creștină 
la Dunărea de Jos-sec. IV-VI d. Hr. 

A editat în volum: Viaţa creștină la Dunărea de Jos (secolele IV-VI d. Hr.), Editura Universităţii de Vest, Timișoara, 
2006, 360 p. și a coordonat lucrările: Tipic bisericesc, Editura Arhiepiscopiei Timişoarei, Timișoara, 2003, 503 p. și 
Antologhion, Editura Arhiepiscopiei Timișoarei, Timișoara, 1999, 552 p. A publicat numeroase studii, articole și 
recenzii în reviste teologice românești şi străine, a alcătuit slujbele unor sfinți români, a realizat mai multe emisiuni 
la radio și televiziune, dintre care amintim: invitat la emisiunea "Cuvântul credinţei”, postul TV TELE EUROPA NOVA, 
Timișoara, 1996-2011 — 19 participări; invitat la ciclul de emisiuni:„ Meditaţii duhovnicești”, difuzat de Radio Timişoara, 
1997-2001 — 17 participări; invitat la emisiunea:,„Dialog spiritual”, postul TVR 3, Timișoara — 2 participări, anul 2005; 
2006 - invitat la emisiunea "Universul credinţei”, Radio EUROPA NOVA, Timișoara, 1995-1999 - 9 participări; invitat la 
TVT 89, Timișoara, emisiunea: "Istorie și spiritualitate ortodoxă”, tema :„ Creștinismul răsăritean în epoca ecumenică 
a Bisericii” - 11 participări; invitat la TV TRINITAS, emisiunea:"Pagini de istorie”, cu tema: „Didahia sau învăţătura 
celor 12 apostoli”; 2 interviuri (Timișoara- 2010; Oradea-2013). 

Are următoarele studii publicate în reviste de specialitate naţionale, recunoscute de CNCS (categoria B sau C): 
Exigenţe pastorale în societatea actuală, „Analele Universităţii de Vest din Timișoara, Seria Teologie”, XVI, 2010, p. 
43 — 50; Sfântul Vasile cel Mare, dascăl al vieţii liturgice ortodoxe, în „Analele Universităţii de Vest din Timişoara. Seria 
Teologie” XV, 2009, p.45 — 56; Cuvântul revelat în cultul bisericesc, „Analele Universităţii de Vest din Timișoara. 
Seria Teologie”, XIV, 2008, p. 89 - 102; Sfântul loan Gură de Aur și cultul creștin, „Analele Universităţii de Vest 
din Timișoara. Seria Teologie”, XIII, 2007, p.9 - 17; Taina Crucii, în „Analele Universităţii de Vest din Timișoara. 
Seria Teologie”, XII, 2006, p.41 - 53; Biserica Ortodoxă în dinamica unei schimbări globale și continue, „Analele 
Universităţii de Vest din Timişoara. Seria Teologie”, XI, 2005, p.61 — 72; 

De asemenea, are studii publicate şi în alte reviste: Maica Domnului în imnologia liturgică a Săptămânii Patimilor, 
în „Analele Universităţii de Vest din Timișoara. Seria Teologie”, XVIII, 2012, p. 43 —- 51; Epicleza euharistică, în „Altarul 
Banatului”, nr. 1-3, 2013, p. 118 — 125; Dimensiunea simbolico-mistică a icoanei, „Analele Universităţii de Vest din 
Timișoara. Seria Teologie”, XVII, 2011, p. 42 — 50; Mărturisirea de credinţă în imnografia Sfintei Liturghii, „Altarul 
Banatului”, serie nouă, nr. 1-3, ianuarie-martie, 2012, p. 73-86; Sfântul Maslu, taina vindecării, în „Almanah bisericesc”, 
serie nouă, 2012, p. 130 - 138; Exigenţe canonice și liturgice privind Taina Botezului, în „Almanah bisericesc“, 2011, 
p.150- 158; Sfânta Scriptură în serviciul liturgic,„Altarul Banatului”, serie nouă, nr. 1-3, 2010, p. 90 - 97; Preocupări 
pastorale în societatea actuală,„ Almanah bisericesc”, 2008, p. 121 — 126; Cartea de cult în Banat în trecut și azi, Altarul 
Banatului”, serie nouă, nr. 1-3, 2007, p. 155 - 163; Ortodoxia în actualitate, Almanah bisericesc”, 2006, p. 122 - 128; 
Misiunea social-filantropică a Bisericii în trecut și astăzi, „Altarul Banatului”, serie nouă, nr. 1-3, 2005, p. 149 - 157; 
Teologie și știință, „Altarul Banatului”, nr. 7 — 9, 1997,p.161-172; Monumente de arhitectură creștină la Dunărea de 
Jos (sec. IV-VI), Anuarul Universităţii de Vest din Timişoara. Seria Teologică, II-IV, 1996-1999, p.67 - 111; Contribuţia 
Sfinţilor Trei lerarhi la dezvoltarea cultului creştin, „Anuarul Universităţii de Vest din Timișoara. Seria Teologică” |, 
1995, p. 21 — 27; Sfântul losif cel Nou de la Partoș în conștiința credincioșilor bănăţeni, „Almanah bisericesc”, 2004, 
p.167-170; Martiri creștini în ţinuturile dunărene, „Altarul Banatului”, nr. 10-12, 2003, p. 127145; Loffice liturgique 
et les objets de culte dans la Dacie post-romaine et les territoires extracarpatiques, „Analele Universităţii de Vest 
din Timișoara. Seria Teologie, IX, 2003, p.97 — 107; Consideraţii privind arhitectura bisericească veche din Banat, 
în„Altarul Banatului”, nr. 4-6, 2003, p. 97 —- 102; Atitudinea Bisericii în faţa provocărilor lumii contemporane, „Altarul 
Banatului”, nr. 1-3, 2003, p. 186-204. Problema unificării sărbătorii Paştilor, în „Altarul Banatului”, serie nouă, nr. 
4-6, 2002, p.29- 37 Câteva reflecţii privind raporturile Ortodoxiei cu societatea și cultura contemporană, în 
„Altarul Banatului”, nr. 4-6, 2002, p. 104 — 113; El&ments pr&constantiniens de facture chr&tienne en Dacie romaine 
et dans les territoires extraprovinciaux, în „Analele Universităţii de Vest din Timișoara. Seria Teologie”, VIII, 2002, 
p. 81 - 95; Divergenţele pascale și unitatea Bisericii, în „Analele Universităţii de Vest din Timişoara. Seria Teologie”, 
V — VII, 1999 — 2001, p. 200 — 211; Sfânta Liturghie - simbolismul Intrării cu Cinstitele Daruri, Analele Universităţii 
de Vest din Timișoara, Seria Teologică, V VII, 1999 — 2001, p. 169-177; Dimensiunea socială a Bisericii, în, Analele 
Universităţii de Vest din Timișoara, Seria Teologie”, V-VII, 1999 — 2001, p. 156 - 169; Poziţia Bisericii creștine faţă de 
biotehnologii, în „Analele Universităţii de Vest din Timișoara. Seria Teologie”, V — VII, 1999 — 2001, p. 45 — 58; Croix 
et ressurrection, Lettre aux Amis du Sanctuaire de Saint Elie, Montpeyroux (Franţa), nr. 70, 1994, p.1-3. 

Mai multe studii au fost publicate în volumele conferinţelor, simpozioanelor și colocviilor naţionale: Circulaţia 
vechilor cărți de slujbă în Biserica bănăţeană, în vol. „Tradiţie și modernitate în mărturisirea credinței”, Ed. Astra 
Museum Sibiu / Partoș Timişoara, 2013, p. 206-212; Semnul mântuitor și biruitor al crucii, în vol.„Sfântul Constantin 

cel Mare și creştinismul. Teologie, politică și hagiografie în Bizanțul timpuriu”, Ed. Mitropolia Olteniei, Craiova, 2013, 
p. 112-122. 

A participat la mai multe conferinţe în ţară și în străinătate: 14-16 martie 2002, Neuchâtel, participare la Colloque 
international dhermeneutique „Mythe et science”, Universit& de Neuchâtel, Faculte de Th&ologie, Elveţia; 2-6 
iunie, 1995, Băile Herculane: participare la Congresul internaţional al spiritualităţii românilor de pretutindeni; 
12-14 septembrie 1994, Neuchâtel: participare la Congreăs international dhermeneutique „dune lecture ă lautre- 
linterpr&tation et ses deplacements”, Universite de Neuchâtel, Institut romande dhermeneutique et de syst&matique, 
12-14 septembrie 1994, Elveţia. 

Părintele lect. dr. Vasile ltineanţ a participat cu diferite comunicări la următoarele simpozioane naţionale: 27 
noiembrie 2013, Timişoara: Simbolismul liturgic la Părintele Dumitru Stăniloae, comunicare la Simpozionul naţional 
de teologie „Părintele Dumitru Stăniloae și sinteza neo-patristică în teologia românească” (http://www.litere.uvt. 
ro/pdf/afis-simpozion-staniloae.04111301.pdf); 16-18 octombrie, 2013, Oradea: Activitatea Preotului Profesor Dr. 
Dimitrie Bodea în perioada „timişoreană” a Academiei teologice orădene, comunicare la Simpozionul naţional 
"90 de ani de la înfiinţarea învățământului academic teologic ortodox în Oradea (1923-2013)”, (http://basilica. 
ro/stiri/90-de-ani-de-la-infiintareaacademiei-teologice-din-oradea_10821.html); 10 octombrie 2013, Timişoara: 
Circulaţia vechilor cărţi de slujbă în Biserica bănăţeană comunicare la Simpozionul naţional de teologie „Tradiţie 
şi modernitate în mărturisirea credinţei. 100 de ani de la sfinţirea Bisericii Sf. Ilie din TimișoaraFabric”(http://mww. 
ziarullumina.ro/actualitate-religioasa/simpozion-teologicnational-la-timisoara); 8-9 iulie 2013, Oradea: Viziunea 
liturgică a Părintelui Dumitru Stăniloae, comunicare la Simpozionul teologic naţional „Acad. Pr. Prof. Dr. Dumitru 
Stăniloae Părintele Teologiei românești” (http://basilica.ro/stiri/simpozion-national-dedicatparintelui-dumitru- 
staniloae-la-oradea_8422.html); 17-18 mai 2013, Timișoara: Semnul mântuitor și biruitor al crucii, comunicare 
la Simpozionul naţional de teologie „Sfântul Constantin cel Mare și creștinismul. Teologie, politică și hagiografie 
în Bizanțul timpuriu”, Mănăstirea $ag-Timişeni / Timişoara, 17-18 mai 2013, (http://mitropolia-banatului.ro/ 


Învierea 27 


simpozion-national-deteologie-la-manastirea-timiseni-sag/); 7-8 mai 1997, Timişoara: Teologie şi ştiinţă, comunicare 
la Simpozionul naţional „Zilele academice timișene'”, Academia română. Filiala Timiș; 14 aprilie 2010, Timişoara: 
Mărturisirea de credinţă în imnografia Sfintei Liturghii, conferinţă susținută în cadrul Conferinţelor prepascale, 
organizate de Facultatea de Litere, Istorie şi Teologie, Universitatea de Vest din Timişoara; 16 aprilie 2008, Timişoara: 
Sfântul Vasile cel Mare, dascăl al vieţii liturgice ortodoxe conferinţă susținută în cadrul Conferinţelor prepascale, 
organizate de Facultatea de Litere, Istorie şi Teologie, Universitatea de Vest din Timișoara; 18 aprilie 2007, Timişoara: 
Cuvântul revelat în cultul bisericesc, conferinţă susținută în cadrul Conferinţelor prepascale, organizate de Facultatea 
de Litere, Istorie și Teologie, Universitatea de Vest din Timișoara; 14 aprilie 2006, Timișoara: Sfântul loan Gură de 
Aur şi cultul creștin, conferinţă susținută în cadrul Conferinţelor prepascale, organizate de Facultatea de Litere, 
Istorie și Teologie, Universitatea de Vest din Timişoara; 12 aprilie 2005, Timișoara: Taina Crucii, conferinţă susținută 
în cadrul Conferinţelor prepascale, organizate de Facultatea de Litere, Istorie și Teologie, Universitatea de Vest din 
Timișoara; 8 aprilie 2004, Timişoara: Biserica Ortodoxă în dinamica unei schimbări globale și continue, conferință 
susținută în cadrul Conferinţelor prepascale, organizate de Facultatea de Litere, Istorie şi Teologie, Universitatea de 
Vest din Timişoara; 28 martie 2001, Timişoara: Problema unificării sărbătorii Paştilor, conferinţă susținută în cadrul 
Conferinţelor prepascale, organizate de Facultatea de Litere, Istorie și Teologie, Universitatea de Vest din Timișoara; 
2 aprilie 2000, Timişoara: Dimensiunea socială a Bisericii, conferință susținută în cadrul Conferinţelor prepascale, 
organizate de Facultatea de Litere, Istorie şi Teologie, Universitatea de Vest din Timişoara; 9 aprilie 1999, Timişoara: 
Poziţia Bisericii creştine faţă de biotehnologii, conferinţă susținută în cadrul Conferinţelor prepascale, organizate 
de Facultatea de Litere, Istorie și Teologie, Universitatea de Vest din Timișoara. 

De-a lungul activităţii sale, a primit următoarele distincţii: sachelar, distincţie preoțească acordată în anul 1996, 
de către mitropolitul Nicolae Corneanu al Banatului și iconom stavrofor, distincție preoțească acordată în anul 
2003, de către același ierarh. 

A fost nominalizat în vol. Teologi și ierarhi. Biserica Ortodoxă Română. Agenţia naţională de presă, Ed. Rompres, 
București, 1997, p. 99 - (medalion biografic). 

În ultimii ani de viaţă a slujit la biserica parohiei Timişoara Calea Martirilor, pentru o vreme ocupând şi funcţia 
de paroh. 


x 


În ziua de 16 noiembrie, la parohia Timişoara Calea Martirilor a avut loc slujba de prohodire a părintelui 
lect. dr. Vasile ltineanţ de la Facultatea de Teologie din Timișoara. 

Din încredințarea Înaltpreasfințitului Părinte loan, Arhiepiscopul Timișoarei și Mitropolitul Banatului, 
slujba a fost oficiată de către Preasfinţitul Părinte Paisie Lugojanul, Episcop-vicar al Arhiepiscopiei Timişoarei, 
alături de consilieri de la Centrul eparhial din Timișoara, reprezentanți ai Facultăţilor de Teologie din Arad 
şi Caransebeș, cadre didactice de la Facultatea de Teologie din Timişoara, protopopi, preoţi şi diaconi de 
la parohii din Mitropolia Banatului, în prezența numeroşilor studenți şi credinioși, care l-au cunoascut și 
apreciat, atât ca profesor de liturgică, dar și ca preot duhovnic. 

Au fost rostite o mai multe panegirice de către pr. Conf. Univ. Dr. Nicolae Morar, Facultatea de Teologie din 
Timişoara, pr. Conf. Univ. Dr. Lucian Farcaşiu, Facultatea de Teologie „Ilarion V. Felea” din Arad, arhimandrit 
asist. univ.dr. Casian Ruşeţ, consilier cultural al Episcopiei Caransebeşului, care a citit mesajul de condoleanţe 
al Preasfințitului Părinte Lucian și pr. paroh loan-Florentin Jura, de la Parohia Timişoara Martirilor, unde 
părintele Vasile a slujit cu dragoste şi jertfelnicie. 

Apoi, Preasfinţitul Părinte Paisie Lugojanul a adresat un cuvânt de mângâiere sufletească îndureratei 
familii, precum și numeroșilor credincioşi prezenţi să-l conducă pe ultimul drum pe părintele lor. După ce 
a fost purtat pe umerii preoţilor în jurului sfântului locaş, trupul neisufleţit al părintelui Vasile Itineanţ a 
fost depus în Cimitirul Parohial. 


Bunul Dumnezeu să îi facă parte de odihnă împreună cu toți sfinţii Săi! Pomenirea lui să fie din neam în 
neam! 

